زڵاتان: مێدیاکانی سوید ڕاسیستن - Radio Sweden Kurdish - رادیۆی سوید Radyoya Swêdê | Sveriges Radio\nوێنە: Anders Wiklund/TT\nزڵاتان: مێدیاکانی سوید ڕاسیستن\nبڵاو کرایه‌وه torsdag 11 januari kl 16.34\nیاریزانی بەناودەنگی تۆپی پێی سوید، زلاتان ئیبراهیمۆڤیچ لە گووتوبێژێکیدا بۆ(Canal Plus) فەڕەنسا دەڵێ لە لایەن مێدیاکانی سویدەوە ڕووبەڕوی ڕاسیزم و هەڵاواردن بوومەتەوە.\nلەو دێباتەی کە دوای ئەم گووتوبێژە درووست بووە، بۆچوونەکان جیاوازن. هەندێک دەڵین کێشەکە کەسایەتی زلاتانە نەک ڕەگەز و باکگراوندی ئەو. بەڵام هەندێکیش دەڵێن ئەوانەی کە دەڵێن زڵاتان ڕووبەڕوی راسیزم نەبووەتەوە لە سادەیی و گەمژەییاندا وا دەڵێن.\nگوێ دەدەینە چەدن سانییەیەکی لە گووتوێژەکەی ئیبراهیمۆڤیچ\nـ هێشتاش مێدیا سویدییەکان هەر هێرشم دەکەنە سەر، بەڵام ئەگەر ناوم ئاندێڕشۆن یان سڤێنسۆن بوایە بە هەموو شێوەیەک، ئەگەر تەنانەت بانکێکیشم بڕیبایە هەر دەیانپاراستم.\nبەڵام یەنیفێر ڤێگێروپ ڕۆژنامەوانی وەرزشی دەڵێت زڵاتان دەرفەتی زۆری پێ دراوە، یەکێکە لە بەدەسەڵاتترین کەسایەتییەکانی سوید و زۆربەی کات وەکو نموونە بۆ کەسانی بیانیی باس کراوە. باشتر وایە زڵاتان ئەو ڕق و کینەی کە لە دڵیدایە بەری بدات. هەموو ئەو کەسانەی کە زڵاتا دەناسن دەزانن چ کەسایەتییەکی بەهێزی هەیە، بە چاک و خراپەوە. و زۆر کەم ڕەخنە قەبووڵ دەکات. جا ئەگەر هەر کەسێکی تریش بە ناوی سڤێنسۆن و ئاندێرشۆن ئەو کەسایەتییەی زلاتانی هەبێ هەر بەو شێوەیە مامەڵەی لەگەڵ دەکرێت.\nبەڵام وتارنووسی ڕۆژنامەی ئافتۆنبلادێت پاتریک لوندبەری دەڵێت هەموومان داوای لێبووردنێک بە زڵاتان قەرزدارین. ئەو کاتەی کە ناوبانگی دەرکرد لە مێدیاکاندا وەکو کەسێکی تر، جودا لە ئێمە باسی دەکرا. وەکو کوڕە پەنابەرەکە، یان ئەو کوڕەی کە لە گەڕەکی ڕوسەنگۆرد گەورە بووە، باسی دەکرا. ئەمە ئەو کات بوو، ئێستا دۆخەکە گۆڕاوە. بەڵام زڵاتان ڕاست دەکات. ئەو کات کە ئەو پەنالتییەکی لە کیم شێلسترۆم وەرگرت و خۆی لێی دا، دواتر لە ڕۆژنامەکاندا وەک دز باس کرا، یان کاتێک لە هەڵبژاردەی ٢١ ساڵەکاندا بەشداریی نەکرد وەکو کەسێک کە خیانەتی بە وڵاتەکەی کردبێت باسی کرا.


هەپەگە: ٨ داگیرکەر سزادران – کوردی – RojNews.News\n29/07/2020 - 5:43:38 pm\nهێزەکانی پاراستنی گەل- هەپەگە، ڕایگەیاند، کە لە ئەنجامی چالاکی گەریلاکانی هەپەگە و یەژا-ستاردا کە لە هەفتانین و خانتور ٨ سەربازی سوپای داگیرکەری تورک سزا دراون.\nناوەندی ڕاگەیاندن و چاپەمەنی هەپەگە لە بارەی چالاکی گەریلا و هێرشی داگیرکەرانەوە ڕاگەیێنراوێکی بڵاو کردەوە.\n“چالاکی هێزەکانمان لە دژی جموجوڵە داگیرکەریەکان لە هەرێمی هەفتانینی سەر بە هەرێمەکانی پاراستنی مەدیا بەردەوامن، زانیاریەکان لە بارەی چالاکیەکانەوە لە چوارچێوەی هەنگاوی شۆڕشگێریی جەنگی هەفتایندا بەم شێویەیە؛\n٢٧ی تەمموز کاتژمێر ١٧:٣٠ خولەک هێزەکانمان لە گردی کاتوسولی سەر بە بە دەڤەری بەکتوریا، هێزی داگیرکەرانیان کردە ئامانج و چالاکیەکیان ئەنجامدا، لەو چالاکیەدا کە بە توندترین شێوە هێرش کرایە سەر سەنگەر و پەناگەی داگیرکەران، ژمارەی سەربازە سزادراو و بریندارەکانیان نەزانرا.\n٢٨ی تەمموز هێزەکانمان لە یەژا-ستار کاتژمێر ١٥:٣٠ و ١٧:٢٠ خولەک لە گردی دووپشک لە دژی هێزی داگیرکەران دوو چالاکیان ئەنجامدا، لەو چالاکیانەدا ژمارەی سەربازە سزادراو و بریندارەکانیان نەزانرا.\nهەمان ڕۆژ هێزەکانمان لە یەژا-ستار دیسان کاتژمێر ١٦:٢٠ و ١٦:٤٥ لە گردی شەهید شیلان لە دژی سوپای داگیرکەری دەوڵەتی تورک ٢ چالاکی تریان ئەنجامدا و ٢ سەرباز سزا دران.\nدیسان هەمان ڕۆژ هێزەکانمان لە کاتژمێر ١٥:٠٠ لە گردی شەهید بەرخۆدانی سەر بە خانتور لە دژی سەربازانی دوژمن چالاکیەکیان ئەنجامدا، لەو چالاکیەشدا سەربازێک سزا درا.\nلە چوارچێوەی هەنگاوی شۆڕشگێریی شەهید باگەر و شەهید ڕۆنیادا، هێزەکانمان لە ٢٩ی تەمموز (ئەمڕۆ) کاتژمێر ٠٠:٣٠ خولەک لە هەرێمەکانی پاراستنی مەدیا لە دژی سوپای داگیرکەری دەوڵەتی تورک کە لە گردی لێلکانی سەر بە هەرێمی خواکورک جێگیر ببوون، چالاکیەکیان ئەنجامدا، لەو چالاکیەدا کە لە دوو قۆڵەوە گورزی کوشتندە لە سەنگەر و پەناگەکانی دوژمن درا، ٢ پەناگە لەناو بران و بە پێی زانیاریە پشتڕاستکراوەکانیش، ٥ سەرباز سزا دران.\nتۆڵەی ئەو کەسە مەدەنیانە دەکەینەوە کە دەوڵەتی تورک ڕەشەکوژیان کردوون\n٢٦ی تەمموز کاتژمێر ١٦:٣٠ خولەک فڕۆکە جەنگیەکانی سوپای داگیرکەری تورک لە بامەرنێی سەر بە قەزای ئامێدی سەر بە پارێزگای دهۆک دوو ئۆتۆمبیلی مەدەنیان بۆردوومان کرد، لەو هێرشە ئاسمانیەدا دوو هاوڵاتی مەدەنی بە ناوەکانی دلۆڤان شاهین و عەبدولا ئەحمەد شەهید بوون، دلۆڤان شاهینی وڵاتپارێز و عەبدولا ئەحمەدی پێشمەرگەی زێرەڤانی، بە زانابوون لەلایەن دوژمنەوە کرانە ئامانج، دەوڵەتی داگیرکەری تورک خەڵکی وڵاتپارێزی باشوری کوردستان بە زانابوون وەکو ئەندامانی پەکەکە پیشان دەدات و لە ناوچە مەدەنیەکان دەیانکاتە ئامانج، هێزی داگیرکەران چەندین جار هاوڵاتیان مەدەنی کردووەتە ئامانج و بە دەیان جاریش کۆمەڵکوژیی ئەنجام داوە، لە میدیای شەڕی تایبەتیشدا هەواڵی ناڕاست بڵاو دەکاتەوە، سوپای دەوڵەتی داگیرکەر کە بەم ڕێگایە دەیەوێت کۆمەڵکوژیەکانی پەردەپۆش بکات، هەمیشە هەوڵی ئەوەی داوە کە ئەو مەدەنیانەی کردووەتە ئامانج، وەکو ئەندامی پەکەکە پیشان بدات.\nسەرەخۆشی خۆمان ئاڕاستەی گەلی وڵاتپارێزی کوردستان و بە تایبەت خانەوادەی ئەو دوو هاوڵاتیانەمان دەکەین کە شەهید کران و سوێندیش دەخۆین کە تۆڵەی هاوڵاتیە مەدەنیەکانمان دەکەینەوە کە شەهید کراون”.\nوەزیری ناوخۆی عێراق لەگەڵ وەزیری ناوخۆی هەرێم کۆبوویەوە


.:: تالار گفتمان پینوس ::. • مشاهده مبحث - (گه وره پیاوی کوردستان)ماموستا ئيبراهيم ئه حمه د\n(گه وره پیاوی کوردستان)ماموستا ئيبراهيم ئه حمه د\nتوسط shaho » يکشنبه شهريور ماه 12, 1391 1:40 pm\nماموستا ئيبراهيم ئه حمه د\nئیبراهیم ئه‌حمه‌د له 1914.03.06 له بنه‌ماڵه‌یه‌كی ناسراوی شاری سلێمانی له‌دایكبووه، ڕه‌مزی فه‌تاح كه ئه‌فسه‌رێكی كورد بووه مامی مامۆستا ئیبراهیم ئه‌حمه‌د بووه و كاریگه‌ری زۆری له‌سه‌ر ڕۆشنبیری بوونی برازاكه‌ی هه‌بوو، هه‌ربۆیه زوو ڕه‌وانه‌ی قوتابخانه‌ی ده‌كات. ئه‌م كاریگه‌رییه‌ی مامی تا قۆناغه‌كانی دواناوه‌ندی خوێندنی ئیبراهیم نووسه‌ر هه‌ربه‌رده‌وام بوو، له ساڵی 1937 له شاری به‌غدای پایته‌ختی وڵاتی ئێراق كۆلیژی یاسا ته‌واوده‌كات.\nئیبراهیم ئه‌حمه‌د له ته‌ك نووسین كاری ڕامیاری كردووه و له به‌شداری چالاكی له شۆڕشی ئه‌یلوولی كوردستانی باشوور به‌سه‌رۆكایه‌تی مه‌لا مسته‌فای بارزانی كردووه.\nهه‌ر زوو مامۆستا ئیبراهیم ئه‌حمه‌د له‌شاری سلێمانی گوێبیستی سروود و هۆنراوه‌ی نیشتمانپه‌روه‌ران و هه‌واڵی شۆڕشی شێخ مه‌حموودی نه‌مر بووه، هه‌روه‌ها بۆردومانی شاری سلێمانی له لایه‌ن فڕۆكه‌كانی ئینگلیزه‌وه كاریتێكردووه، جگه له‌و هه‌لوومه‌رجه تایبه‌تییه‌ی ئه‌وكاته‌ی سلێمانی، "مامه ڕه‌مزی"یشی ڕێبه‌رایه‌تی كردووه بۆ ئاشناكردنی به خه‌باتی ڕزگاریی و نه‌ته‌وایه‌تیی. له‌ساڵانی سییه‌كاندا و له‌گه‌ڵ كۆمه‌ڵێك خوێندكاری كوردی له‌به‌غدا گروپێكی پێكهێناوه به‌ناوی "لاوانی كورد" و گۆڤارێكیشی به‌ناوی "دیاری لاوان" بڵاوكردۆته‌وه.\nمامۆستا ئیبراهیم ئه‌حمه‌د به دامه‌زرێنه‌ری و لێپرسراوی "ژك" له كوردستانی باشوور ده‌ناسرێت، كه سه‌ر به مه‌ڵبه‌ندی كۆمه‌ڵه‌ی ژیانه‌وه‌ی كوردستانی ڕۆژهه‌ڵات بووه، كه سه‌روه‌ری دامه‌زراندنی كۆماری كوردستان (مه‌هاباد 1946)ی هه‌یه، له‌گه‌ڵ هه‌ڤاڵه‌كانیدا توانیبووی له زۆر ناوچه‌ی كوردستان لق بۆ "ژك" و پاشان بۆ "حدك" بكاته‌وه.\nپاش ڕووخانی كۆماری مه‌هاباد له ساڵی 1947دا ئیبراهیم ئه‌حمه‌د و لقی "ژك" له‌پاش كۆبونه‌وه‌یه‌ك بڕیاریاندا بچنه ناو پارتی دیموكراتی كوردستان، مامۆستا ئیبراهیم ئه‌حمه‌د به سه‌رۆكی لقی سلێمانی پارتی دیموكراتی كوردستان هه‌ڵبژێرا.\nله‌ساڵی 1948 پاش ئه‌وه‌ی ده‌سه‌ڵاتداری ئه‌و كاته‌ی ئێراق به‌ربووه گیانی شۆڕشگێڕانی كورد و پارتی دیمكراتی كوردستان، ئیبراهیم ئه‌حمه‌د بۆ ماوه‌ی ساڵ و نیوێك به‌ندكرا. ئه‌و كاته‌ی ئازادكرا تا هه‌ڵگیرسانی شۆڕشی 14ی ته‌مموزی ساڵی 1958ی ئێراق ڕێگایی خه‌باتی نهێنی گرته به‌ر.\nله شوباتی ساڵی 1951 له‌میانه‌ی كۆنگره‌ی دووه‌می پارتی له شاری به‌غدا به كۆی ده‌نگ كۆنگره‌ی پارتی ئیبراهیم ئه‌حمه‌دی به سكرتیری گشتی پارتی هه‌ڵبژارد. هه‌ر له‌میانه‌ی هه‌مان كۆنگره‌دا له‌سه‌ر پێشنیازی ئه‌و ناوی "پدك" گۆڕا بۆ پارتی دیموكراتی كوردستان-ئێراق.\nله‌سه‌ر كار و چالاكی ڕامیاری له هاوینی ساڵی 1951 له سلێمانییه‌وه بۆ كه‌ركووك گوێزرایه‌وه.\nله‌ساڵی 1953 كۆنگره‌ی سێیه‌می پارتی دیموكراتی كوردستان به ڕێبه‌رایه‌تی ئێبراهیم ئه‌حمه‌د كرا و له‌م كۆنگره‌یه‌دا دامه‌زراندنی یه‌كێیتی ئافره‌تان و لاوان و قوتابیان په‌سه‌ندكرا.\nله‌ساڵی 1961 ئیبراهیم ئه‌حمه‌د وه‌ك سكرتێری پارتی دیموكراتی كوردستان و و سه‌رنووسه‌ری ڕۆژنامه‌ی خه‌بات كاری ده‌كرد، پێش داخستنی ڕۆژنامه‌ی خه‌بات و هه‌ڵگرتنی مۆڵه‌تی پارتی له كۆتایی ساڵی 1961 ناچاربوو شاری به‌غدا به‌جێبهێڵێت و خۆی بشارێته‌وه.\nله‌گه‌ڵ هه‌ڵگیرسانی شۆڕشی ئه‌یلوول ڕویكردۆته شاخ و له ڕووی ڕامیارییه‌وه شۆڕشه‌كه‌ی به‌ڕێوه‌بردووه. له ساڵی 1964 تا ساڵی 1971 سكرتێری باڵی نووسینه‌گه‌ی ڕامیاری پارتی دیموكراتی كوردستان بووه، پاش هه‌ره‌سی شۆڕشه‌كه ڕووده‌كات هه‌نده‌ران و زۆربه‌ی ژیانی له‌شاری له‌نده‌نی پایته‌ختی به‌ریتانیا گوزه‌راندووه.\nژیانی وێژه‌ییی و ڕۆژنامه‌وانی\nئیبراهیم ئه‌حمه‌د هه‌ر له‌سه‌ره‌تای ژیانییه‌وه ده‌ستی داوه‌ته كاری نووسین و ڕۆژنامه‌وانی، هه‌ربۆیه له ته‌مه‌نی 18 ساڵیدا له ڕۆژنامه‌ی "ژیان" كاریكردووه و نۆبه‌ری نووسینه‌كانی له‌وێ بڵاوكردۆته‌وه. له‌به‌ر شاره‌زایی نووسین حاجی تۆفیق "پیره‌مێرد"ی شاعیر و خاوه‌نی ڕۆژنامه‌ی ژیان له نووسێنێكدا ستایشی ئیبراهیم ئه‌حمه ده‌كات و ده‌ڵێت: "ژیان چاوه‌ڕێی ئه‌م كوردییه ڕه‌وانه‌یه، پیره‌مێردیش به‌هیوای نه‌وجه‌وانانه."\nكاتیكێش خوێندن ته‌واو ده‌كات، دیسان پیره‌مێرد باسی ده‌كات و ده‌ڵێت: "له‌خوێنده‌واره هه‌ڵبژێردراوه‌كانمان ئیبراهیم ئه‌حمه‌د كه كۆلێژی مافی ته‌واوكردووه.. هتد."\nله‌ساڵی 1939 بۆ ساڵی 1949 له‌گه‌ڵ مامۆستا عه‌لائه‌دین سه‌جادی گۆڤاری "گه‌لاوێژ" ده‌رده‌كه‌ن، هه‌ربۆیه ناچار ده‌بێت له ساڵی 1944 ده‌ست له كاری میریی هه‌ڵبگرێت.\nپاش سه‌ركه‌وتنی شۆڕشی 14ی ته‌مموزی 1958 مۆڵه‌تی بڵاوكردنه‌وه‌ی چه‌ند ژماره‌یه‌كی گۆڤاری ڕزگاری پێبه‌خشرا و هاوكاتیش به‌رپرسیارێتی ڕۆژنامه‌ی "خه‌بات"یش ده‌كرد.\nئیبراهیم ئه‌حمه‌د بێجگه له‌و ڕۆژنامانه‌ش خاوه‌نی ڕۆژنامه‌ی "كوردستان"یش بوو، كه جه‌لال تاڵه‌بانی زاوای سه‌رنووسه‌ری بووه. به‌هۆی بڵاوكردنه‌وه‌ی وتارێكی به‌ڕووی ده‌سه‌ڵاتدارانی ئێراقدا، خه‌بات و كوردستان له ساڵی 1961 داخران و فه‌رمانی زیندانیكردنیش بۆ ئیبراهیم ئه‌حمه‌د ده‌رچوو.\nله گۆڕه‌پانی وێژه‌شدا ئیبراهیم ئه‌حمه‌دی نووسه‌ر و پارێزه‌ر چه‌ندین كاری به‌نرخی نووسیوه، ئه‌ویش به چه‌ند شاكارێكی به‌نرخ وه‌ك "ژانی گه‌ل"، "كوێره‌وه‌ری"، "دوا تیری كه‌وان" و هتد.\nنامێلكه‌ی "الاكراد و العرب"یش كه له‌ساڵی 1937 به عه‌ره‌بی نووسیوێتی هه‌وڵێك بووه بۆ ڕێكخستنی په‌یوه‌ندیی نێوان كورد و عه‌ره‌ب له وڵاتی ئێراقدا.\nئیبراهیم ئه‌حمه‌د له ته‌مه‌نی 86 ساڵییدا له كاژمێر 5ی ئێواره‌ی 2000.04.08 له شاری له‌نده‌ن كۆچی دواییكرد و ته‌رمه‌كه‌ی گوێزرایه‌وه بۆ شاری سلێمانی و هه‌ر له‌و شاره‌ش نێژرا\nبرای نویسنده این مطلب shaho تشکر کننده ها: 2\nehsan94 (يکشنبه ارديبهشت ماه 7, 1392 2:51 am), sondos (يکشنبه ارديبهشت ماه 7, 1392 2:51 am)\nتاريخ عضويت: شنبه مرداد ماه 1, 1390 11:30 pm\nمحل سکونت: پاوه-سنندج-\nتشکر شده: 165 بار


❤❤یـــانەی کوردژیـن/Kurd Zhin❤❤/ / به‌كتریا وه‌ك سه‌رچاوه‌یه‌كی هونه‌ری\n» به‌كتریا وه‌ك سه‌رچاوه‌یه‌كی هونه‌ری\n#1 2014-11-29 18:35:15\nبه‌كتریا وه‌ك سه‌رچاوه‌یه‌كی هونه‌ری\nئه‌مانە وێنه‌ی كۆمه‌ڵێک به‌كتریان لەلایەن ئیشێل بێن-جه‌یكۆب، پرۆفیسۆر لە زانکۆی تەل ئەبیب، گیراون. ئیشێل پێیوایه به‌كتریا رێگایه‌كه بۆ تێگه‌یشتن لەسیستمی زینده‌وه‌رزانی ئاڵۆز و هه‌روه‌ها سه‌رچاوه‌یه‌كی سه‌رنج راكێشی هونه‌رییشە. ێه‌و به‌كتریایانه‌ی له لایه‌ن تیمه‌كه‌ی بێن جه‌یكۆبه‌وه دۆزراونه‌ته‌وه هه‌مویان خود رێكخه‌رن بۆ سیستمی جوان و ئاڵۆز.\nئێمە وا دەزانین کە بەکتریا بە تەنها دێن و دەچن، بەڵام لەراستیدا ئەوان زیندەوەری گۆشەگیر نین. زۆربەیان خاوەنی هەستیێكن كه درك به بونی ژماره‌ی به‌كتریاكانی ده‌وروبه‌ریان ده‌كه‌ن و پاشان ده‌توانن كۆمه‌ڵه‌ی ئاڵۆزی سه‌رسورهێنه‌ر پێكبهێن.\nئەو دوو جۆر بەکتریایەی کە جەیکۆب دۆزیونیەتەوە کۆمەڵەی ئێجگار گەورە پێکدێنن. ژمارەی بەکتریاکانی هەر کۆمەڵەیەک لە کۆی ژمارەی دانیشتوانی زەوی زیاترە. بەمەش شارێکی ئێجگار گەورەی بەکتریا دروست دەکەن. بەڵام بەپێچەوانەی شاری مرۆڤەوە، بەکتریاکان دەتوانن پێکهاتەی قەشەنگ دروستبکەن لەبەرئەوەی کۆمەڵەکانیان بەرەو دەرەوە گەشە دەکەن. بێن جەیکۆب وێنەی ئەو پێکهاتانە دەگرێت و دەیانکات بە هونەری بەکتریا.\nسه‌رچاوه : سایتی زانسته‌كان\nدواترین جار ده‌ستكاری كراوه له‌لایه‌ن D.B bawanoori (2014-11-29 18:42:31)


سەباح شێخانى : تۆ ” یەکەى فرمێسک مستەفا . – WTARIKURD\nشیعر ئەو ئەوینە سیحرییەیە کە لە پەنجەرەى خەمەکانەوە دێت و شنەباى فریادڕەسی پێیە !! فرمێسک بە نیشتمانێک پڕ لە وەنەوشەوە دێت و خۆی دەکات بە ڕۆحماندا. زمانى شیعر لە قسەکردنى ئاسایی جیاوازە ، چونکە پێوەندى دروست دەکات لەنێوان ئەو شتانەدا کە دەرکیان پێکراوە ، لەگەڵ ئەو شتانەى کە ناتوانرێت دەرکیان پێبکرێت . ئەگەر وشەکان عەشقبازى لەگەڵ یەکدیدا بکەن وەک ” ئەندرێ بریتۆن” دەڵێت ، ئەوا شاعیریش دڵدارى لەگەڵ وشەدا دەکات. فرمێسک زۆر ڕاستگۆیانە بە نێو کووچە و پێچاوپێچەکانى ژیاندا دەگەڕێت ، بە کۆمەڵێک وشە و دەبڕینى جوان شیعرێکى ناسک پێشکەش دەکات ، سیمۆن دى بۆڤوار لە کتێبەکەیدا ” ڕەگەزەکەى تر ” دەڵێت :” کە نێر و مێ لە دایک دەبن وەک یەکن ، بەڵام پەروەردە و کۆمەڵگە جیایان دەکاتەوە بۆ دوو ڕەگەزى جیاواز .” شاعیری داهێنەر زیندەوەرێکە لە کەس ناچێت و کەسیش لە ئەو ناچێت ، ڕەنگە شیعر ، جیاواز لەژانرەکانی تر ، کەمتر بتوانیت لەگەڵی هەڵبکەیت و بەبەردەوام تێیدا بمێنیتەوە ، واتە لەشیعردا شیاوە ئەزموونێکی بەرفراوانی ساڵانێکی دوورودرێژ ، ببێتە چەند بەیتێک، یان دەق و چامەیەک .\nدەمهێنێتەوە بۆ لاى\nئەدەبی ڕاستەقینە ڕۆڵی دایک دەبینێت دەتوانێت خوێنەر و شاعیریش پەروەردە و گۆش بکات . شیعر حەز ، ئارەزوو ، خەم ، هیوا و داخوازى ئەم خانمە شاعیرەى لەگەڵ خۆیدا هەڵگرتووە. ئەمڕۆکە شیعر ، بەرەو لاساییکردنەوە و زۆری و بۆری دەڕوا ، ئەم ڕەوتە مەترسیدارە ، شاعیرانی تووشی بەنداوێک کردووە و دەربازبوون لێی ئەستەمە ، شیعر ئەگەر دۆزینەوەی جیهانێکى نوێ و پردێک نەبێت ، نەبووونی لە بوونی پیرۆزترە . زمانی شیعر هەوڵی ئەوە دەدات کە سیستەمێکی تایبەت بە خۆی بخولقێنێ ، تایبەتمەندی ئەم خولقاندنەش پەیوەستە بە شاعیرەوە. شیعر وەک ئەفراندن کارێکى شۆڕشگێرانەى قاڵبشکێنە و هیچ یاسا و ڕێساسەک قەبووڵ ناکات ، ” ئەحلام موستەغانمی ” گوتەنى : ” ئەدەب بۆ ئەوەیە فێری خۆشەویستى بین .”\nدەمباتەوە بەر پەنجەرەکەى\nدەقى شیعر ژانرێکى دیاری دونیاى ئەدەبە ، خودان زمانى تایبەتی بە خۆیەتى ، بە وێنەى جوان و ڕوون خۆی دەرازێنێتەوە ، زمانى شیعر ، زمانێکى خودییە و ئامانجى یەکەمى ئەفڕاندنە ، زمانى ئاسایی ئاماژە بۆ جیهان و شتەکانى ناوى دەکات ، بەڵام زمانى شیعر ئەو جیهانە سەر لە نوێ بونیاد دەنێتەوە ، ئەزموونى خودى و تاکەکەسی لە شیعردا ، بە تایبەتى لە شیعری تازەدا، یەکێکە لە نیشانەکانى تازەخوازى و تازەبوونەوە و پێداگرتن لەسەر شیعرییەت و گوزارشتى شیعری . ئەزموونى کەسی واتا بایەخدانى پتر بە جیهانى ناوەوە ، دونیاى هەست و نەست و خولیا کەلەکەبووەکانى مرۆڤ ، ئەرستۆلە کتێبی “هونەرى شیعر” ەییەکەیدا دەڵێت :” شیعر لاساییکردنەوەى سروشتى شتەکانە بەتایبەتیش سروشتى مرۆڤ .” شیعر بۆ زۆرینە نانووسرێت و ڕووی دەمی لە کەمینەیە ، بۆیە خوێنەرێکی کەمیشی هەیە ، چونکە شیعر خۆی لەخۆیدا داهێنانە ، نەک هەر شیعر بەڵکوو سەرجەم ژانرە ئەدەبییەکانی دیکەش ، لەمیانی تێکستە زیندووەکانەوە لەجەنجاڵی ژیان دوورمان دەخەنەوەو ئیدی لەمیانی میکانیزمە جیاجیاکانی ئەدەبیاتەوە ، دونیایەکی جیاوازترمان لەبەرچاودا بەرجەستە دەکەن خۆم حەز بە شیعری سادە و بێ گرێوگۆڵ دەکەم ، بەڵام سادە بەمانای ساکار نا، بەڵکوو ئاسانێک کە درەنگ خۆی بدات بەدەستەوە\nشیعر ڕەنگدانەوەى هزر ، خەیاڵ ، ژینگە و ڕووداوەکانە ، کردنەوەى دەرگەیەکە ، تەواوى دیاردەکانى بوون دەخاتە ژێر پرسیارەوە . ئەز باوەڕم بەوە نییە ئەدەب بە زمانى بازاڕی بنووسرێت . یەکێک لە شتە جوانەکانى ئەدەب زمانە ، ئەوەى ئەدەبی خراپ لە ئەدەبی چاک جیادەکاتەوە ، تەنیا زمانە . زمان کە بنچینەی شیعرە ، شاعیر نەک هەر پێویستە بە چاکی ئەو زمانە بزانێت کە پێی دەنووسێت ، بەڵکوو دەبێت ، گەشەی پێ بدات و مانای تازە و جیاواز لە مانا کۆنەکانی ، تێدا بدۆزێتەوە . شیعر کارێکی تاکەکەسە و ئیش لە سەر زمانێکی گشتی دەکات ، کەواتە شیعر جیهانبینییە ، ئەم جیهانبینییەیش تەنیا لە ڕێگەی زمانەوە دێتەدی ، ئەم تایبەتمەندییەش بەرهەمی سەلیقە و لێهاتووی شاعیر و شارەزایی لە دونیا و تێڕوانینی بۆ چەمکەکان دێتەدی . شاعیر لە رێگەی زمانەوە، جیهانمان بۆ هەڵدەوەشێنێتەوە و جارێکى دیکە سەر لەنوێ دروستی دەکاتەوە. زمانی شیعرییەت ، بە بێ ئەرک خۆیمان پیشان دەدات ، کارێکی وا ئەنجام نادات کە هەموو دونیا لەسەری تەبا بن. جۆرە ئیشکردنێکە لە سەر زمان بەڵام لە قووڵاییەکان ڕوو دەدات ، بێدەنگ دەهێنێتە زمان، ئاماژەکان بەیان دەکات ، دەنگەکان ڕووت دەکاتەوە و ژیان بە جۆرێکى دیکە دەنووسێتەوە. وەک ” فۆکنەر” دەڵێت : ” ئەگەر نووسەر باش و بەتوانا بێت ، هیچ شتێک نییە زیان بەنووسینەکانی بگەیەنێت ، خۆ ئەگەر نووسەرێکی خراپیش بوو ، هیچ کەس و شتێک نییە بتوانێت هاریکاری بکات .” بۆ شیعر یەک شت هەیە دانووستانی لەسەر ناکرێ ئەویش جوانی و شیعریەتە . هیچ هەڵوێست و بڕوا و پیرۆزییەک شەفاعەت بۆ شیعری خراپ ناکەن ، ناتوانن ناشیعرێک بکەن بە شیعر. شیعر دەبێ بخوێنرێتەوە ، چێژی لێوەربگرێت و گەلێ جاریش بتخاتە ناو سەرسامییەکی قووڵەوە . پرسیارت تێدا بووروژێنێ. شیعری بێ خوێنەر یان دوور لە خوێنەر لە پردێکی ڕووخاو دەچێ ، چون شیعر و خوێنەر یەکتری تەواو دەکەن. شیعر ئەو خەیاڵەیە ، کە زمانێکی سەرسامکەر و سیحراوی دەخوڵقێنێ ، ئەم زمانەى هەموو مانا قامووسییەکان تێدەپەڕێنێ. شیعر هەمیشە زمانی هەڵبژاردەی ناو خەڵک بووە .\n1_ شیعری ” تۆ ” ى فرمێسک مستەفا ، رۆژنامەى هەولێر ، ژمارە ( 2099) رۆژى سێشەممە 17ى ئادارى 2015 ، ل 24.


تەمەنی ئەنجوومەنی پارێزگاكان بۆ دوو ساڵ درێژ دەكرێتەوە\nسەرۆكی فراكسیۆنی پارتی لە ئەنجوومەنی پارێزگای هەولێر ئاشكرای كرد، بەپێی پڕۆژەیەكی وەزارەتی ناوخۆ كە ئاراستەی حكوومەت كراوە، داوا كراوە تەمەنی ئەنجوومەنی پارێزگاكان بۆ ماوەی دوو ساڵ درێژ بكرێتەوە.\nبەپێی یاسای ژمارە 3ی ساڵی 2009ی ئەنجوومەنی پارێزگاكان، دەبێت لە ماوەی 90 رۆژدا لەدوای كۆتاهاتنی وادەی چوارەمین ساڵی كاری ئەنجوومەنەكان، هەڵبژاردنی ئەنجوومەنی پارێزگاكان بكرێت، واتا دەبوو لە ئەیلوولی ئەمساڵ هەڵبژاردنەكە ئەنجام بدرێت.\nكەنعان خەیلانی سەرۆكی فراكسیۆنی پارتی لە ئەنجوومەنی پارێزگای هەولێر ئەمڕۆ پێنجشەم بە "وشە"ی راگەیاند: ئەنجوومەنی وەزیران داوای لە پارێزگاكان و سەرۆكی ئەنجوومەنی پارێزگاكان كردووە، گفتوگۆ لەسەر چارەنووسی ئەنجوومەنی پارێزگاكان بكرێت، گفتوگۆكان بۆ مانەوە یا هەڵوەشاندنەوەی ئەنجوومەنەكان دەبێت، بەڵام تائێستە كاتی ئەو گفتوگۆیە دیاری نەكراوە.\nخەیلانی گوتی "وەزارەتی ناوخۆ پڕۆژەیەكی بۆ درێژكردنەوەی تەمەنی ئەنجوومەنی پارێزگاكان ئامادە كردووە و دەیداتە حكوومەت و بەپێی پڕۆژەكە تەمەنی ئەنجوومەنی پارێزگاكان بۆ ماوەی دوو ساڵ درێژ دەكرێتەوە".\nسەرۆكی فراكسیۆنی پارتی لە ئەنجوومەنی پارێزگای هەولێر گوتی، "ئێستە ئەنجوومەنەكان لە بۆشایی یاساییدان و ناتوانن لێپرسینەوە بكەن و ئەمەش لەڕووی یاساییەوە كێشەی بۆ دروست كردووین".\nهاوكات سامی جەلال بەڕێوەبەری دیوانی وەزارەتی ناوخۆی حكوومەتی هەرێمی كوردستان بۆ "وشه" گوتی: "ئەركی حكوومەتە بڕیار لەسەر یەكلاكردنەوەی ئەنجوومەنی پارێزگاكان بدات".


لە دایک بوونی ئیمام عەلی و پێوەندی لە گەڵ بنەماڵەی ئێرانی - Mehr News Agency\nAP ١٣٩٩ Esfand ٧ ٠٨:٢١\nNews Code 36182\nئاژانسی هەواڵی مێهر،بەشی فەرهەنگ: حەزرەتی عەلی وەکوو "باوکی موسوڵمانان" ناسێندراوه بۆیە ڕۆژی لە دایک بوونی ئەو لە ڕۆژژمێری وڵاتەکەماندا وەکوو رۆژی باوک ناوزەد دەکرێت.\nئیمام عەلی وەکوو کەسایەتییەکی بڕواپێکراو و پیرۆز بۆ موسوڵمانەکان هەموو کات داکۆکی کردۆتە سەر ئیمان و پێڕەوی کردنی خودا و دووری لە لە زێدەڕۆیی و زێدەخوازی. ئەو بەڕێزە ڕێبازی ئیسلامی لەبەرچاو گرتووە و ئیستاش گەر موسوڵمانەکان بیانەوێ ڕێگای ڕزگاری بپێون، دەبێ درێژەدەری ڕێگای ئەوان بن و وەکوو ئولگوویەک چاویان لێ بکەن کە مەبەست لە ناونانی ئەم ڕۆژەش بە ناوی ڕۆژی باوک هەر ئەوەیە.\nباوک سەمبولی ئاسایشی بنەماڵە و ئومێدی منداڵ و دیکەی کەسانی بنەماڵەیە و ڕۆڵی گرینگ دەگێڕێ لە کاروبار و ئیدارە و درێژەدان بە ژیانی بنەماڵەیە. بە هۆی گرینگایەتی پێگەی باوک لە بنەماڵە ئێرانییەکان ڕۆژی 13ی ڕەجەب ڕۆژی لە دایک بوونی ئیمام عەلی لە ڕۆژژمێری ئێراندا وەکوو ڕۆژی باوک پێناسە کراوە.\nپێگەی باوک لە ئایینی پیرۆزی ئیسلام\nبە گشتی بنەماڵە لە فەرهەنگی ئێرانی و ئیسلامیدا سەرنجی زۆری لە سەرە و ئەزموونی مێژووی کۆمەڵایەتی ئێران نیشاندەری ئەوەیە کە تاکەکان لە پەنای بنەماڵە و بە پشتیوانی ئەوان توانیویانە لە قۆناغە جۆراوجۆرەکانی ژیانیاندا سەرکەوتوو بن و ئەمەش ئەلگووی وەرگیراو لە ئایینی پیرۆزی ئیسلامە.\nباوک وەکوو گرینگترین ئەندامی بنەماڵە لە سەر چارەنووسی کەسانیتر کاریگەری دادەنێت چونکوو کۆڵەکە و بنەمای بنەماڵەیە و بنەماڵەش وەکوو گرینگترین گرووپی کۆمەڵایەتی دێتە ئەژمار. کەواتە باوک لای ئێرانییەکان پێگەی تایبەتی هەیە و لە ڕۆژی لە دایک بوونی ئیمام عەلی ڕێزیان لێ دەگیردرێت.\nهەموو پیاوێک لە تەمەنی خۆیدا ڕۆڵی گرینگ و جۆراوجۆر دەگێڕن وەکوو باوک ، کوڕ ، برا و هاوسەر کە چوار ڕۆڵی گرینگی پیاوان لە کۆمەڵگا دان. کۆمەڵناسان و دەروونناسان پێیان وایە باوک لە پێک هێنانی بنەماڵەیەکی باش کاریگەری زۆری هەیە.\nکۆمەڵگای باش لە بنەماڵەگەلی باش پێک دێت و بە گشتی بنەماڵەی چاک بەدوای پەروەردەی باشن و بێگومان ئەمەش پێویستی بە بوونی هێزێکی باوکانە هەیە و نەبوونی باوک هەموو کارێکی بنەماڵە تووشی کێشە دەکات.\nڕۆژی باوک دەرفەتێکە بۆ ئەوەی ڕێز لە باوکانمان بگرین و دەستی ماندوویان بگوشین چونکوو باوک ئەو کەسەیە لە هەموو ڕۆژە تاڵەکاندا، پشتیوانی بنەماڵە و منداڵەکانییە و وانەی لەخۆبەردوویی و خۆڕاگری دەڵێتەوە.


ئەپڵ پڕۆگرامی خەڵاتی دۆزینەوەی کەلێنی بۆ هەمووان بەردەستکرد – کەی ئای تی ئێن\nتۆڕى (Dark Web): جیهانە شاراوەکەى ئینتەرنێت! (بەشى دووەم)\nتایبەتمەندییە پێشبینی کراوەکانی تەلەفزیۆنە نوێیەکانی ئەمساڵی LG\nئەپی Visionist بۆ گۆڕینی وێنەکان بۆ شێوەی هونەری سەرەنجڕاکێش دابگرە\nمۆبایلی UMIDIGI Z2 Special Edition لە ئێستادا بەردەستە بە کۆمەڵێک تایبەتمەندی بەهێز و نرخێکی کەم\nئاسایشی ئەلیکترۆنی 22, كانونی یه‌كه‌م 2019\nئەپڵ پڕۆگرامێکی مەزنی خەڵاتی تایبەت بە دۆزینەوەی کەلێنەکان بۆ سەرجەم توێژەرەوە ئاسایشییەکان بەردەستکرد، کە ئۆفەری تاوەکو 1 ملیۆن دۆلار و زیاتری بۆ ئەو کەسانە تێدایە کە کەلێنی جۆراوجۆر لە نێو سیستەم و خزمەتگوزارییەکانی ئەپڵدا دەدۆزنەوە.\nئەم پڕۆگرامە لە سەرەتادا لە ساڵی 2016 ـدا بەردەست ببوو، بەڵام سیستەمەکانی لەخۆ نەگرتبوو. ئێستا، سەرجەم سیستەمە کارپێکەرەکانی ئەپڵ لە نێو پڕۆگرامەکەدان. بۆ یەکەمجار ئەپڵ لە کۆنگرەی Black Hat ـی مانگی 8 ـی ئەمساڵدا سیستەمە کارپێکەرەکانیشی زیاد کردە ئەم پڕۆگرامەوە.\nئۆفەری دۆزینەوەی کەلێنەکان بە پێی جۆرەکەی جیاوازی لە نرخەکەیدا درووست دەکات. هەر کەسێک کەلێنێک لە Lock Screen ـدا بدۆزێتەوە، لە نێوان بڕی 25,000$ و 100,000$ ـدا وەردەگرێت، تێپەڕاندنی iCloud ـیش بە هەمان نرخە. دەربارەی بەدەستخستنی زانیارییە هەستیارەکان لە ئامێرێکی قفڵکراودا، بڕی پارەی خەڵاتەکە لە نێوان 100,000$ و 250,000$ ـدایە. بەڵام هەر کەسێک توانای دۆزینەوەی کەلێنێکی هەبێت کە لە ڕێگەیەوە هێرشی ئەلیکترۆنی بکرێتە سەر ئامێرێک بەبێ ئەنجامدانی هیچ کردارێک لە لایەن بەکارهێنەرەوە، بڕی 1 ملیۆن دۆلار لە لایەن ئەپڵەوە وەکو خەڵات وەردەگرێت.\nهەروەها، نرخەکان بە ڕێژەی 50% زیاد دەکەن بۆ ئەو کەسانەی هەمان کەلێنەکانی نێو پڕۆگرامەکە لە نێو وەشانێکی تاقیکاریدا دەدۆزنەوە. لێرەوە سەیری نرخەکانی پڕۆگرامەکە بکە.\nئامانج لەم پڕۆگرامەی ئەپڵ، بۆ کەمکردنەوەی کەلێنە ئاسایشییەکانی نێو سیستەم و خزمەتگوزارییە سەرهێڵییەکانیەتی، هەروەها وەکو هاندانێکە بۆ توێژەرەوە ئاسایشییەکان.\nلەگەڵ ئەوەشدا، ئەپڵ دەڵێت ئۆفەرەکان بۆ ئەو ڕێکخراو و گرووپە ئاسایشییە بەناوبانگانە زیاتر دەبن کە کەلێن لە سیستەم و خزمەتگوزارییە جیاوازەکانیاندا بدۆزنەوە.\nتاگەکان Apple ئاسایشی ئەلیکترۆنی ئەپڵ Black Hat Bug bounty program OS Security سیستەمی کارپێکەر


تورکیا چەتەکانی ڕەوانەى کەشمیر دەکات – کوردی – RojNews.News\n03/12/2020 - 1:56:37 pm\nڕەوانە کردنی هێز بۆ کەشمیر\nدەوڵەتی تورک دوای داگیرکردنی ئەرتساخ دەستیکردووە بەئامادەکاریی تا چەتەکانی لە سوریاوە ڕەوانەى کەشمیر بکات، بۆئەوەی لەگەڵ پاکستان لە دژی هندستان شەڕ بکەن.\nدەوڵەتی تورک دوای لیبیا، ئازەربایجان، ئەرتساخ، یەمەن و باشوری کوردستان ئێستا بۆ شەڕ لە دژی هندستان چەتەکانی ڕەوانەى کەشمیر دەکات، کە چەندین ساڵە کەشمیر وەک کێشەکەی گەورە لەنێوان پاکستان و هندستادا بووەتە جێگەی شەڕ و پێکدادان.\nبەپێی هەواڵێکی ئاژانسی هەواڵی فورات کە لە سەرچاوە خوجێیەکانیەوە لە عەفرین وەریگرتووە، چەتەکانی لیوای سولەیمان شا لەناو سوپای نیشتمانیی سوریادا بە سەرۆکایەتیی سەرۆک چەتە ئەبو ئەمشا، پێنج ڕۆژ پێش ئێستا لە ناوەندی عەفرین و ناوچەی شیە بە چەتەکانیان ڕاگەیاندووە، دەوڵەتی تورک دەیەوێت پشتیوانی لە کەشمیر بکەن.\nسەرۆک چەتە ئەبو ئەمشا ڕاشیگەیاندووە، لە ئێستا بە دواوە بەرپرسانی تورک داوا لە سەرۆک چەتەکانی تری گروپەکانی تر دەکەن، کە بچنە کەشمیر.\nبە وتەى ئەبو ئەمشا، چەتەکانی ژێر فەرمانی خۆی دەچنە کەشمیر و لەبەرامبەردا بە هەر یەک لە چەتەکانیش دوو هەزار دۆلار دەدرێت، ئەبو ئەمشا بە چەتەکانی ڕایگەیاندووە، ناوچەى کەشمیریش وەک ئەرتساخ ناوچەیەکی شاخاوییە.\nسەرچاوە خۆجێیەکان ئەوەشیان ڕاگەیاندووە، ماوەیەکە دەوڵەتی تورک لە عەزاز، جەرابلوس، باب، عەفرین و ئیدلب کار بۆ ئەوە دەکات، کە چەتەکان جیا بکاتەوە و هەڵیانبژێرێت و ئامادەیان بکات تاوەکو بە نهێنی ڕەوانەى کەشمیریان بکات.\nدەوڵەتی تورک لە کێشەى کەشمیری نێوان پاکستان و هندستان پشتیوانی لە پاکستان دەکات، پاکستانیش لە هێرشی داگیرکەریی دەوڵەتی تورک بۆ سەر باکور و ڕۆژهەڵاتی سوریا و هەروەها لە شەڕی ئارتساخدا پشتیوانیی لە دەوڵەتی تورک کردبوو و تیایاندا بەشدار بوو، ئاژانسی ئەنادۆڵی فەرمیی دەوڵەتی تورک هەواڵی وەک بابەتی کەشمیر لەنێوان دوو وڵاتدا بڵاودەکاتەوە و بە هاوشێوەی کێشەى ئارتساخ دەیچوێنێت.\nڕەوانەکردنی چەتەکانی دەوڵەتی تورک بۆ کەشمیر لە کاتێکدایە، کە لەنێوان پاکستان و هندستاندا ناکۆکیی زۆر هەیە. لە ١٣ی تشرینی دووەمی ٢٠٢٠دا پاکستان و هندستان چەندین شوێنی کەشمیری ژێر کۆنترۆڵی یەکتریان تۆپبارانکردبوو، لەو هێرشانەدا بە لانیکەمەوە ١٣ کەس کوژرابوون و دەیان کەسی تریش بریندار بوو بوون. شەڕ و بۆردومان لە کەشمیری ژێر دەستی پاکستان و جامۆکەشمیری ژێر دەستی پاکستان بە درێژایی ٧٤٠ کیلۆمەتری هێڵی بۆرییەکانی نەوت ڕوویدابوو. پێنج ڕۆژ پێشتر لەو هێڵەدا سێ سەربازی هندی کوژرابوون وسێ سەربازی تریش بریندار بوو بوون.\nکەشمیر لەنێوان هندستان و پاکستان دا و لە ساڵی ١٩٤٧ەوە لە کاتی جیابوونەوەى پاکستان لە هندستان پارچە کراوە. ناکۆکیی و گرژیی لەسەر کەشمیر لەو کاتەوە تاوەکو ئێستا بەردەوامیی هەیە. لە سێ شەڕی گەورەی نێوان هندستان و پاکستان کە تاکو ئێستا ڕوویانداوە، دوو شەڕیان لەسەر کەشمیر بووە. هەر یەک لەو دوو وڵاتە دەیانەوێت کۆنترۆڵی کەشمیر بە تەواوەتی بخەنە ژێر دەستی خۆیان. هندستان زیاتر لە ٣٠ ساڵە لە دژی هەوڵەکان بۆ جیابوونەوە و سەربەخۆیی ناوچەى کەشمیری ژێر دەستی خۆی شەڕ لە دژی کەشمیر دەکات. لەو شەڕەدا دەیان هەزار کەس کوژراون، کە زۆربەیان هاووڵاتیانی مەدەنی بوون.\nتورکیا خۆی لە پاکستان چالاک دەکات\nلەم ساڵانەى دواییدا پەیوەندیی نێوان تورکیا – پاکستان بەهێز بووە. پاکستان، تورکیا و قەتەر لە دژی فەرەنسا لە یەک بەرەدا بوون، کە فەرەنسا کرابووە ئامانجی هێرشی جیهادییەکان. هەروەها پاکستان، تورکیا و مالیزیا لە ئەیلولی ٢٠١٩ەوە لەسەر بابەتی “وەستانەوە لە دژی ئیسلامۆفۆبیا” رێککەوتبوون و لەڕێگەى تەلەفزیۆنێکەوە ئەو ڕێککەوتنەیان ئاشکرا کردبوو.\nوەزیری کاری پەیوەندییەکانی دەوڵەتی تورک فەخرەدین ئاڵتون لە لێدوانێکیدا لە مانگی شوباتی ٢٠٢٠دا ڕایگەیاندبوو، رێککەوتنی بازرگانیی نێوان تورکیا – پاکستان تاوەکو ساڵی ٢٠٢٣ دەگاتە پێنج ملیار دۆلار و ئامانجیان بەهێزکردنی ئابوورییە، راشیگەیاندبوو، لە بواری سەربازی و وزە و چەند بوارێکی تریشدا لەگەڵ پاکستان رێککەوتون.\nهەروەها دەوڵەتى تورک لە پاکستان و بەنگلادش لە جموجوڵێکی زۆردایە بۆ ئەوەى ئەو دووڵاتە دان بە بەشی داگیرکراوی باکوری قوبرس دا بنێن. لە مانگی تشرینی دووەمی ٢٠٢٠دا راگەیاندنەکانی سەر بە ئەردۆغان ڕایانگەیاندبوو، “دوای سەرکەوتن لە ئەرتساخ، سەرەی ئەوەیە وڵاتانی دراوسێ دان بە کۆماری تورکی باکووری قوبرسدا بنێن”.\nعێراق داوا لە ٥٠ وڵات دەکات چاودێری هەڵبژاردنەکەی ئەمساڵی بکەن\nهاوپەیمانی نێودەوڵەتی بە بەهای ١٤ ملیۆن دۆلار کەرەستەی سەربازی بە عێراق دەدات


ویکیپیدیا:وتاری ھەڵبژێردراو/٢٠١٩ - ویکیپیدیا، ئینسایکڵۆپیدیای ئازاد\nپێشوو – ٢٠١٢ – ٢٠١٣ – ٢٠١٤ - ٢٠١٥ - ٢٠١٦ - ٢٠١٧ - ٢٠١٨ - ٢٠١٩\nتەممووز، ٢٠٢٠ (UTC) – نوێکردنەوە\nئەرشیڤی وتارە ھەڵبژێردراوەکانی ٢٠١٩\nبۆ بەشی وتاری ھەڵبژێردراوی پەڕەی دەستپێک ھەڵدەبژێردراون بۆ ساڵی ٢٠١٩.\nئێڤەنێسنس (بە ئینگلیزی: Evanescence) ئەلبومێکی خۆ-ناونراو و سێھەم ئەلبومی گرووپی ڕۆکی ئەمریکیی ئێڤەنێسنسە. ئەلبومەکە لە ٧ی تشرینی یەکەمی ٢٠١١ لەڕێگەی تۆمارەکانی وایند-ئەپەوە بڵاوکراوەتەوە. گرووپەکە لە حوزەیرانی ٢٠٠٩دا دەستیان بە نووسینی ئەلبومەکە کرد. ڕێکەوتی بڵاوکردنەوەکەی چەندجارێک دواخرا: لە ٢٢ی شوباتی ٢٠١٠دا، گرووپەکە لەگەڵ بەرھەمھێنەر ستیڤ لیلیوایت ڕوویان کردە ستودیۆ، بەڵام دواتر دەستیان لە کارکردن لەگەڵی کێشا لەبەر ئەوەی «گونجاو نەبوو.» لەو کاتەدا ڕێکەوتی بڵاوکردنەوەی ئەلبومەکە ئاب یاخود ئەیلوولی ٢٠١٠ بوو، بەڵام دواتر ئەیمی لی ڕایگەیاند کە تۆمارکردنیان ڕاگرتووە تاکوو بەرھەمی زیاتر دابنێن. لە ١١ی ئازاری ٢٠١١دا گرووپەکە لەگەڵ بەرھەمھێنەر نیک ڕاسکیولینێکز گەڕانەوە بۆ ناو ستودیۆ.\nبەپێی لی، لەم ئەلبومەدا جێ پەنجەی ھونەرمەندانێ وەک بیۆرک، دیپێکێ مۆد، ماسڤ ئەتاک، MGMT و پۆرتسھێد لەسەر گرووپەکە دیار بوو. گۆرانییەکانی سەر ئەلبومەکە دەنگی نیو مێتاڵ، ھارد ڕۆک و ئێلێکترۆی لەخۆگرتووە. ھەرچەند ڕەخنەگرانی مۆسیقا ڕایان بە گشتی لەسەر ئەلبومەکە باش بوو، ھەروەھا تاریفی دەنگبێژیی لی کرا، بەڵام ھەندێک لە سەرچاوەکان ئاماژەیان بە لەیەکچوونی ئەلبومەکە و کارە کۆنەکانی ئێڤەنێسنس کرد. لە یەکەم ھەفتەی دەرچوونیدا، ئێڤەنێسنس بە ١٢٧٬٠٠٠ فرۆشەوە توانی بگاتە ژمارە یەک لە بیلبۆرد ٢٠٠، و سەرکەوت بەسەر چوار ئەلبومی تریشدا: ڕۆک ئەلبومز، دیجیتاڵ ئەلبومز، ئاڵتەرنەتڤ ئەلبومز و ھارد ڕۆک ئەلبومز. ئەلبومەکە سەرکەوتنێکی جیھانی بەدەستھێنا و لە زیاتر لە ٢٠ وڵات لەسەر ھێڵکارییەکان دەرکەوت. گرووپەکە بە بڵاوکردنەوەی ھەندێک لە گۆرانییەکان لەسەر چەند وێبگەیەک و چەند کۆنسێرتێکی جیاواز جیاوازیش ئەلبومەکەیان سەرخست.\nیەکەم تاکەگۆرانیی ئەلبومەکە، ئەوەی دەتەوێت، لە ٩ی ئابی ٢٠١١دا بڵاوکرایەوە؛ دڵم شکاوە، دووەم تاکی ئەلبومەکە، لە ١١ی تشرینی دووەم بڵاوکرایەوە؛ ونبوو لە بەھەشت لە ٢٥ی ئایاری ٢٠١٢دا بە جیھانی بڵاوکرایەوە و گۆرانی «دیوەکەی تر» وەک تاکێکی ڕێکلامی بۆ ڕادیۆی مۆدێرن ڕۆک لە ١١ی حوزەیراندا بڵاوکرایەوە. لە ساڵی ٢٠١١دا گرووپەکە گەشتی ئێڤەنێسنسی دەست پێکرد بۆ ڕیکلامی ئەلبومەکە، کە سێیەم گەشتی جیھانیان بوو و بە ھاوکاریی ھونەرمەندانی وەک دە پریتی ڕێکلێس و فەیر تو میدلاند بەڕێوە چوو.\nوەرگیراو لە «https://ckb.wikipedia.org/w/index.php?title=ویکیپیدیا:وتاری_ھەڵبژێردراو/٢٠١٩&oldid=630766»\nدواجار لە ٠٧:٥٢ی ١ی ئابی ٢٠١٩ دەستکاری کراوە\nئەم پەڕەیە دواجار لە ٠٧:٥٢ی ١ی ئابی ٢٠١٩ نوێ کراوەتەوە.


واژۆکان بۆ دەرکردنی سوپای تورک لە باشور ڕادەستی حکومەتی هەرێم و بەغدا دەکرێن - RojNews\n١٠ هەزار واژۆ بۆ دەرکردنی سوپای تورک لە باشوری کوردستان کۆکرایەوە و ئەم هەفتەیە ڕادەستی حکومەتی هەرێم و بەغدا دەکرێت.\nڕۆژی ٣/ ٢/٢٠١٨ ڕێکخراوی ئینەف( Enough) بۆ بەرگریی لە مافی مرۆڤ و ئازادیی ڕۆژنامەگەریی، کەمپەینێکی واژۆ کۆکردنەوەی بۆ دەرکردنی سوپای تورک لە باشوری کوردستان ڕاگەیاند و ئێوارەی دوێنێ کۆتایی بە کەمپەینەکە هێندرا.\nهێمن مامەند، سەرۆکی ڕێکخراوی ئینەف بە ڕۆژنیوزی ڕاگەیاند:"لەماوەی ئەو چەند ڕۆژەدا توانیومانە ١٠ هەزار واژۆ کۆبکەینەوە".\nلەبارەی هەنگاوەکانی داهاتووشیانەوە، هێمن مامەند، وتی: لەم هەفتەیەدا واژۆکان هاوپێچ لەگەڵ بڕیاری ژمارەی ٣٧ی ساڵی ٢٠٠٣ پەرلەمانی هەرێم بۆ دەرکردنی سوپای تورکیا، ڕادەستی سەرۆکایەتی ئەنجومەنی وەزیرانی هەرێم دەکەین.\nمامەند، وتیشی: دواتر سەردانی بەغدا دەکەین و واژۆکان دەبەینە ئەنجومەنی نوێنەران و ئەنجومەنی وەزیران، بۆ ئەوەی بەغدا بەجدیی بێتە دەنگ بۆ پاراستنی سەروەریی خاکی عێراق.\nوەک پێشتریش، ئاماژەیان پیکردبوو، سەرۆکی ڕێکخراوی ئینەف دووپاتیکردەوە، کە واژۆکان ئاڕاستەی نەتەوەیەکگرتووەکانیش دەکەن بۆ ئەوەی ڕای نێودەوڵەتیی لەسەر ئەم بابەتە بجوڵێنین.\nڕاگەیاندنی ئەو کەمپەینە، لەدوای هێر شەکانی دەوڵەتی تورک هات بۆ داگیرکردنی کانتۆنی عەفرینی ڕۆژئاوای کوردستان، کە لە ڕۆژی ٢٠ی مانگی ڕابردووەوە لەڕێگای ئاسمانیی و زەمینییەوە بە دڕندانەترین شێوە هێرش دەکات و بە سەدان هاوڵاتی سڤیلی کۆمەڵکوژکردووە.\nبەشداربووانی کەمپەینەکە، وەک وەڵامێک بۆ هێرشەکانی تورکیا و هەستکردن بە مەترسیی هەبوونی ئەو هێزانەی سوپای تورک لە خاکی باشور، دەنگیان بۆ دەرکردنیان هەڵبڕی.\nلە ساڵی نەوەدەکانەوە دەوڵەتی تورک هێزی سەربازیی خۆی لەناو خاکی باشوری کوردستان جێگیرکردووە و نزیکەی ٤٠ بنکە و بارەگای هەیە، کە زۆرترینیان دەکەونە ناوچەی بادینان-ەوە، لەکاتی دورستبوونی هەر ئاڵۆزییەکیش لە باشور ژمارەی هێزەکانی زیاتر دەکات.\nهەبوونی ئەو هێزانە بەردەوام جێگای ترس و دڵەڕاوکێی هاوڵاتیانی باشوری کوردستان بووە، بەو پێیەی تورکیا دەوڵەتێکی دووژمنە بۆ کوردان و بەردەوام هەوڵی قڕکردنیان دەدات.


بە بۆنەی (46)ەمین ساڵیادی دامەزراندنی یه‌كێتیی نیشتمانیی كوردستانه‌وه، بزوتنەوەی گۆڕان پیرۆزبایی لەو حیزبه دەکات و رایدەگەیەنێت؛ ئومێدەوارین پەرەپێدانی پەیوەندییەکانمان لەسەر بنەمای وەڵامدانەوەی پێداویستییەکانی خەڵک و سەرخستنی هاوپەیمانێتی کوردستان بێت.\nلە بەیاننامەیەکدا، بزوتنەوەی گۆڕان بۆ یادی (46)هه‌مین ساڵەی دامەزراندنی یەکێتی نیشتمانی کوردستان، پیرۆزبایی لە هاوسەرۆکان و ئەنجومەنی سەرکردایەتی و تەواوی ئەندام و لایەنگرانی ئەو حزبە دەکات.\nدەشڵێت: هیواخوازین ئەو یادە هاندەری زیاتری تەبایی و یەکگوتاریی کوردستانیان بێت لەسەر ئاستی عێراق. بۆ ناوخۆی هەرێمیش فاکتەری بەهێزکردنەوەی هەنگاوەکانی چاکسازی گشتگیر بێت بۆ خزمەتی هاوڵاتیان.\nلەبارەی پەیوەندییەکانی نێوانیان، بزوتنەوەی گۆران دەڵێت: ئومێدەوارین پەرەپێدانی پەیوەندییەکان لەسەر بنەمای وەڵامدانەوەی پێداویستی خەڵک و سەرخستنی هاوپەیمانێتی کوردستان بێت بۆ هەڵبژاردنی داهاتوی ئەنجومەنی نوێنەران.\nنەوشیروان مستەفا، سیمبولی نەتەوە و نیشتیمانێک


بەشی:ھەشتاو حەوتەمی گەڕانەوە(٨٧) له نووسینی: عەلی سوورەچۆمی. – سه‌رده‌شت\n« گەردەلوولی بەیانییەک. لە یادی شەڕە قوورسەکەی(گوردان)ی بێژوێ دا. عه‌لی سووره‌چۆمی\nچه‌ند گۆرانیه‌ک کاوه حه‌کیم‌زاده »\nدوای چەند ھەفتەیەک دابڕان گەڕاینەوە…دەسپێک…\nتیم“ێک لە مزگەوتی کەمەربەندی بە دوای مجێور“و مەلا“ی مزگەوت دا دەگەڕێن کە دەبێت بە تەقە….\nجاش“ێک لە کاتی شەڕدا تەقەی لێ کردین.\nخەڵک لە ماڵەکانیان ھاتبوونە دەرێ و درووشمی “قاسملوو-قاسملوو رێگات درێژەی ھەیە و بژی حیزبی دێموکرات“یان دەدا.\nھەموو ئەو رووداوانە و وردەکاری بخوێنەوە..\nوەرن میوانی ئیرادەو باوەڕ بین.\nھەر چەند شەوو رۆژێکی پڕ لە ئازارو ناخۆشی بوو بۆ پێشمەرگەکان ،بەڵام: ئامانج“ێک کە دیاری کرابوو لە جێگای خۆی بوو.\nدەمەو ئێوارە کۆبوونەوە دەستی پێ کرد.\nدوای سەرنجە وردەکان و دیاری کردنی تەواوی شوێنەکانی مەبەست نۆرەی دابەش کردنی ئەرک و دیاری کردنی دەستەکان“بوو ،لێرەوە پێویست بوو بە وردبینییەکی زۆر و بێ ئەوەی دوژمن ھەست بە ھیچ شتێک بکات تەواوی دەستەکان“بگەنە شوێنە دیاری کراوەکان.\nکارێکی سەخت و بڕینی چەندین بەربەستی گەورە لە ناو شار“دا ،بە دڵنیایی کارێکی پڕ مەترسی دەبێ. تۆ لێرە کەمێک لە گەڵم ڕاوەستە\n! کاکی من ،گوێ بگرە! قوورسایی ھێزی دوژمن و ناوەندی بەرنامەریزی و چاوەدێری بە سەر ناوچەکە دا لێرەوە دەست پێ دەکات!\nئەوان بۆ ئەمنییەتی ئێرە بە ھەزاران لە نیرو“ەکانیان بە ناوچەی سەردەشت“دا بڵاوکردوونەوە بۆوەی کەس نەگاتە جێگایەک کە بە ڕواڵەت ناوەندی بڕیارە لەو شارە“دا.\nدەی ،لە شەرایتی ئاوادا ھێزی پێشمەرگە بڕیاری داوە بگاتە ناوەندی شار“جا لەوەش زیاتر ئامانجی حەساس“و کاریگەر دیاری بکەی.\nبەڵێ: دەبێ بە تۆڕ“ێک دا وارد بیت کە چێنراوە.\nئەو جار ، با بۆتان باسی دابەش بوونەکان بکەم.\nکاک مەحمەد کەسرایی“لە پشتی رێچکە ئاڵۆزەکە دەبێ ،مەبستمە بڵێم: قووڕسایی وردەکاری ئێمە لێرەوە سەر ھەڵدەدا.\nجوان چاومان بڕیوتە تەکانی دەست و جار جار ئەو پەلە دارەی“لە پێش خۆی خەتی پێ دەکێشێ. کاک حەمە نارستی ،کاک عەوڵا شەخسە ،جار جار دەچنە نێو ڕوون کردنەوەکان.\nئێستا وردە وردە خەریکە ھێڵەکانی نەخشە تەواو دەبێت.\n١- تیم“ێک لە مزگەوت“ی کەمەربەندی لە سەر میکرۆفۆن“ی مزگەوت قسە دەکات کە ئەوان دەبن بە دوو بەش و بەشێک کەمین“بۆ گەشتەکان دادەنێنەوە….\nلەوانەی بۆمان ساخ بوونەوە…\nکەسرایی خۆی ،حوسێن ماڵی ،مەنسوور رەحیمی ،جەعفەر عەجەم کە پێشتر لە ھێزی پێشەوا را ھاتبوو ،\n٢- تیم“ێک لە(اطلاعات)بدات\nلەوان: عەوڵا شەخسە ،ئەیووب شڵماشی ،کەریم کۆدەڵەیی ،کاوە بەریاجی، ز…م..عوومەر قازانی.\n٣- تیم“ێک لە شارەبانی“بدات\nلەوان: حوسێن مەلازوورار ،قادر قازانی ،مەلا زوورار ،عەلی سوورەچۆمی.\n۴-تیم“ێک وەک پشتیوان لە ناوەڕاستی ئەو دستانە دا بێت و زیاتر دەکەوێتە دەرەوەی شار“کە لە کاک حەمە نارستی وەک فەرماندەری گشتی و ئاکار پەردەدار و چەندین کەسی دیکە پێک ھاتووە\nدیارە: ھێزی ئێمە زۆر لەوە زیاتر بوو بە ھۆی ئەوەی نەمانتوانی وەک پێویست ناوەکان ساخ بکەینەوە تەنیا ویستم بزانن ئەوە ئامانجەکان بوو لە کاتی شەڕ دا….\nنسیم“ی بایەکی ساردی کوێستانی وردە وردە گیا بەھاریەکان ڕادەژێنێ ،سێبەرەکان شۆڕ بوونەوە ئیدی خەریکە تەزووی سارد دەست پێبکەنەوە ھەر چەند زۆر ھیلاک دیارین ،کەچی دەبێ بۆ رێگایەکی درێژ خۆمان ئامادە بکەین ،رێگایەک کە دەبێ بە درێژایی شەو بیکووتین. ئێستا دەمھەوێ بە یەکەوە بین بە درێژایی ھەورازو نشێوەکانی ئێرە ،لێم دامەبڕێن رووداوی زۆر ھەیە و بۆتانی دەگێڕمەوە.\nبەر لە تاریکی دەرفەتی ئەوەمان ھەبوو بە درێژایی دەڕە“یەکی پێش خۆمان داکشێین و بە نێوان کێوە بەرزەکان دا بڕۆینە خوارێ.\nکە یەکێک لە شاخە بەرزەکان شاخە خوارە“بوو.\nبەر لە وەڕێکەوتن قسە بۆ پێشمەرگەکان کرا و باسی چۆنییەتی بەرنامەو دابەش بوونەکان کرا.\nوردە وردە خۆمان دەپێچایەوە ،دەرمانی رێگا ھەر لە دێر زەمانەوە گووتراوە رۆیشتنە.\nبڕیاری رۆیشتن درا… با جارێ ئەوە بڵێم:\nنیگەرانییەک ھەبوو لەوەی کە بەراستی ئەو بەرنامە وەک خۆی دەچێتە پێشێ! تووشی کەمین“ی دوژمن یا پێشھاتی ناخۆش نابین!\nبۆتان باس دەکەم…\nشتێکی دیکەش ھەیە با باسی بکەم…..\nکە راست بووینەوە(ئایات الکرسی) شەققاز و ھێندێک گڵ“پێ ھەڵپڕژاندن….بۆوەی سەلامەت بین… ڕاستە کووڕینە بەشی زۆری ئەو پێشمەرگانە لە بیرووباوەدا جۆراوجۆر بوون بەڵام: گەلی ئێمە و باب و باپیری ئێمە ھەڵگری ئاین و باوەڕێکن کە لێرە لە حیزبێکی دێموکرات داو لە خەباتێکی میللی دێموکراتیک دا بۆ رزگاری ئەوانی کۆکردۆتەوە ،کەسانی جۆراوجۆر لە باوەڕدا بوونی ھەیە….لە گەڵمان دایە کاتی نوێژ“لە رێگادا لە سەری دەوەستین ،لە گەڵمان دایە بیرووباوەڕی چەپی ھەیە ،ئیدی ئەوە بە باوەڕی تاکە کەسی ھەژمار دەکرێت و ھەمووان ڕێزی یەکتر دەگرن ،بەڵام: ئامانجی رزگاری نەتەوەیی ھەموومانی کۆکردۆتەوە. راستی ئەگەر زیاتر قسەی لە سەر بکەین ئەزموونێکی جوان لە پێکەوە ژیان و یەکتر قەبووڵ کردن کە تۆ ئازادی لە ئاین“و جۆری بیرکردنەوەت و کەس نابێتە رێگر ،ئەزموونێک کە دەکرێ بۆ داھاتوو سوودی زۆر بێ. من ئازاد بم لە پێناسەی باوەڕی خۆم دا تۆش ئازاد بیت. بە بیانووی جۆراوجۆر یەکتر ڕەد نەکەینەوە تا سنووری ناکۆکی گەورە. حیزبی دێموکرات ھێزێکی تەک ئیدیۆلۆژی“نییە و ھەڵگری بیرکردنەوەی ھەمە جۆرە ،ھیچ ھێزێکی تەک ئیدئۆلۆژی“ناتوانێ بڵێ: من دێموکرات دەبم و تەبا لە گەڵ ماف و ئازادیەکانی ئەوانی دیکە. دەی زۆر سادە تۆ کوردی و ستەمەت لێ دەکرێ ئێستا ھەر باوەڕێک کە ھەڵگری بیت ،کەواتە: لە قۆناخی خەباتی رزگاری دا دەبێ یەک سەنگەر بین.\nئەوە ھەر بەڕێوە گووتم با ئەوەندەش لە سەر ئەو دووعا“یە بنووسم….تا سەبر دەڕۆین…\nدوور کەوتمەوە ببوورن….\nکات درەنگ دەبێ و ئەو جار شەو …ئێ….\nتەنیا ئۆقرەیەک و ئارامییەک کە ھەبوو تا تاریکی بوو! کە تاریکی داھات وای چەند تیژ دەڕۆیشتین بۆوەی زووتر بگەینە شوێنی مەبەست ،چۆن راستی ئێمە بە دەر لە پێشھاتەکان دەبوا پاشەکشەیەکی تاکتیک-یش لە بەرچاو بگرین.\nتاریک داھاتووە ،ناوچەکە بە پڕتاو دەبڕین بە جۆرێک لە رێگا ئەگەر زیپکە“بەردێک بچێتە ناو پێڵاوەکانت و ئازارت دەدا یا چەقڵێکی کوێستانی خەریکە وەک مار بە پەنجەتەوە دەدا ! تا پێڵاوەکەت دوو جار رادەوەشێنی ئەوە بە جێماوی و دەبێ خۆت بکووتی تا بگەیەوە ناو سەف“.\nھەوا تاریک ببوو ،لە بەرزایی شاخە خوارە“ڕا گوندەکانی پێش خۆمان دیار بوون کە دەکەوتنە مەسیری دەرباز بوونی ئێمە ،گوندکانی کانیەڕەش“و دۆڵی قازان“بە گشتی ناوچەکە بۆ ئێمە بیرخەرەوەی رۆژانێکی خۆش بوون.\nئێستا ،گردەسوور“دیارە کە بە سەر شار“دا دەڕوانێ. بە پەلە بێ پشوودان رێگا دەبڕین ساردی ھەوای بەھاری و تاریکی شەو ناتوانن ھۆکار بن بۆ وەستان و رێگری لە ئارەقەیەکی زۆر کە گیانی داگرتووین.\nشتێکم بیر کەوتەوە لە سەر تیژ“رۆیشتن…\nلە رێگا وەک باس کرا زۆر تووند دەڕۆیشتین ماوەیەک بوو ھەستم دەکرد شتێک لە گیرفانم دا ڕادەژێ و لە گەڵ ھەنگاوەکانم ھەستم پێ دەکرد! باشە ئەوە چییە؟ خۆ گیرفانم قوورس(ە) دەبێ چی تێدا بێت! باوەڕ بکەن کە دەستم خستە گیرفانم پڕ بوو لە وردە بەرد کە لوێچێکی چاک دەبوون! بە پەلە خاڵیم کرد ھەر وا بەڕێوە بیرم دەکردەوە باشە کاری کێ بێت! زوو بە فکرم داھات کە ئەوە کاری شەققاز“بێت لە پەنا ئەو دانیشتبووم تا کۆبوونەوە تەواو ببوو ھەر وردە بەردی خستبوونە گیرفانی من!!!\nجا وەرە خۆت لێ بەڵا بێت….!\nبەو جۆرە ناوچەکەمان بڕی و بەرەبەرە لە شار“نزیک دەبووینەوە ،تیم“ەکانی پێشڕەو بە وریاییەوە رێگا دەبڕن و بۆ ھەموو پێشھاتێک ئامادەو چاو کراوەن. لە شار نزیک دەبووینەوە. زۆری نەبرد شار“دەرکەوت چراخان و دیمەنێکی جوان لە رووناکی کە لە بەرزی گردەسوورەوە شار“وەک ئەستێرەکانی ئاسمان دەدرەوشایەوە .\nبە پەلە و ھێندێک جار زۆر بە بێدەنگی نزیک دەبووینەوە کاتەکان ھەستیارتر دەبوون و ئێمەش بەرەو ئامانج“. دوژمن بە غروور“ەوە باڵی بە سەر شار“داکێشاوە. دەستەکان یەک بە دوای یەک دا لە کاتێک دا کووڕەکانی شار“پێشەنگی دەکەن بەرەو شوێنی خۆیان دەڕۆن. پێشتر ھەموو وردەکارییەک باس کراوە دەبێ ھەموو شتێک وەک خۆی بەڕێوە بچێت.\nتیم“ی ئێمە سەبارەت بە ئەوانی دیکە ئەرکی ئاسانتر بوو بە نێو ماڵ و کۆڵانەکان دا جۆرێک رۆیشتین کە کەس ھەست نەکات ئەوە پێشمەرگە بن. بە ھۆی گەڕانی بەردەوامی گەشتەکانی دوژمن بە ناو شار“دا خەڵک زۆر گرینگی بە ھات و چۆی ھێزی چەکدار نادات.\nراستی دوژمن لێرە ھەموو کات ئامادەیە.\nئەوانی دیکەش بە ئیرادەوە وەک خزۆک بە بێ ھەستی کووچەو کۆڵانەکان دەبڕن و لە شوێنی خۆیان ئامادە دەبن.\nتیم“ی مزگەوتی کەمەربەندی کە دەگەنە شوێنی خۆیان دەبینن مزگەوت داخراوە ئەوە دەبێ دەیانەوێ لە رێگای خەڵکی دڵسۆز مجێوری مزگەوت یا پێشنوێژی مزگەوت ببیننەوە ،خەریکی ئەو کارە دەبن بۆوەی لە مزگەوتەوە بە بڵیندگۆ“قسە بۆ خەڵک بکرێ و ھەواڵی گەڕانەوەی پێشمەرگە وەک مووژدە“بەر لە دەست پێ کردنی شەرێکی قووڕس بە خەڵکی شار ڕابگەیەنن.\nئێستا تەواوی تیمەکان“لە دڵی شار“دان و زۆر ناخایەنێ دەنگی بە ھەیبەتی ئاربی جی“دەبێتە ھۆی زڕاندنی خەونی داگیرکەر ئەویش لە جێگایەک کە بیری لێ نەکردۆتەوە.\nبە باوەڕی من شەڕ“زووتر لەوە دەستی پێ کرد کە دیاری کرابوو ئەوەش بە ھۆی ھەستیار بوونی شوێنی دەستەکان بوو.\nلە رێگای بێسیم“گووترا ئامادە بن و لە گەڵ یەکەم فەرمان بە چەکی دەستتان ئاور بارانی دوژمن بکەن. خۆمان مات کردبوو لە شوێنی ھات و چۆی خەڵک و نزیک ماڵەکان بووین.\nلە پڕ فەرمان ھات و بە درووشمی بژی حیزبی دێموکرات ئاوری چەکەکانی پێشمەرگە لە شار“دا زرینگایەوە ،چەندین ئاربی چی“و رەگباری بی کەی سی“و کڵاشینکۆف“بوون بە ھۆی ترس و وەحشەتی دوژمن ،پێچەوانەکەشی شادی خەڵک.\nشار“پڕ بوو لە ھەیبەتی پێشمەرگە و دوژمن تاسا بە جۆرێک کە نەیانتوانی لە بەرابەر ئیرادەو ھەیبەتی پێشمەرگە دژ کردەوەیەکی ئەوتۆ نیشان بدەن ،تەقە“کردن بۆ ئەوان ھاسان نەبوو لە کۆڵانەکانەوە لێیان دەدرا. ئەوە بوو چەندین ئاربی جی ئاراستەی(اطلاعات) و(شھربانی) کران ئەوە لە حاڵێک دا بوو کە ھێزی رێژیم ھیچ تەکانێکی نەخوارد و نەھاتن بەرەو شوێنی دەستەکانی ئێمە. بە باوەڕی من باشترین شەڕ و چاکترین گوورز لە لای (اطلاعات)بەر دوژمن کەوت. شتێکی دیکە کە بۆ ئێمە پێویست بوو بە وریایی لە بەرچاوی بگرین زۆری خەڵکی ئاوارەی باشوور کوردستان بوو کە لە سەربانەکان و ھەموو شوێنێک دەخەوتن پێویست بوو زۆر دەقیق ئەو کارە بکرێ.\nزۆری نەبرد خەڵک ترسی شکاو لە خۆشی ھاتنە ناو شاری ھێزی پێشمەرگە ڕژانە کووچەو کۆڵانەکان و ھاوتای پێشمەرگەکان درووشمی شۆرشگێرانەو بژی حیزبی دێموکرات و قاسملوو“رێگات درێژەی ھەیە دەگووترایەوە.\nئێمە لە نێو خەڵک دا بووین و پێویست بوو زۆر وریا بین ،ئەوە بوو: کاتی چوونە ناو خەڵک کە ئاو“و شیرین-یان بۆ ھێنابووین لە شوێنێک تەقەمان لێ کرا کە یەکێک لە جاشەکان بوو کە بە ناو ،ناوی دواتر بۆ ئێمە ھات ھەروەھا خەڵک پێیان گووتین ئەوە فڵان جاشە…!!!\nسەبارەت بە تیم“ی کەمەر بەندی ئەوان بە ھۆی داخرانی مزگەوت وێڕا نەگەیشتن قسە بکەن کە شەڕ“دەستی پێ کرد….\nھێشتا لە ناو شار داین\nچاوەڕوانی وردەکاری و شەڕێکی دیکە بن.\nلێرە باوەڕ لە لووتکە دایە\nزۆر شت ھەیە ئاوڕی لێ بدەمەوە کە زۆر جار خۆم دەپارێزم نەکا گلەییم لێ بکرێ ھێندێک راستی ھەیە باس کردنی لە گەڵ ئەوەی کە ھێندێک زیانی ھەیە ،بەڵام: سوودی زۆر زیاترە .\nچاوەروان بن خۆشەویستان\nپاشەکشەیەکی ناچاری و مانەوە لە شوێنێکی مەترسیدار……..\nئەوەش وێنەی ئەحمەد کورد نژاد\nکە بەداخەوە کەس نەیزانی چۆن لە ژیان دا نەماو چۆن شەھید کرا….\nلە بەشی داھاتوو دا شتێکی کەمی لە سەر دەنووسم.


ئێران و هه‌رێم کێشه‌کانی به‌نداوی باسیره چارسه‌ر ده‌که‌ن - Mehr News Agency\n28 gulanê 2017 - 10:36\nNews Code 10304\nئێران و هه‌رێم کێشه‌کانی به‌نداوی باسیره چارسه‌ر ده‌که‌ن\nله میانه‌ی دیداری نێوان سه‌رکونسولی ئێران له هه‌ولێر و وه‌زیری کشت و کاڵی هه‌رێمی کوردستان کێشه‌کانی به‌نداوی باسیره تاوتوێ کرا.\nبه ڕاپۆرتی ئاژانسی مێهر، دوێنێ مورته‌زا عه‌بادی، سه‌رکونسولی ئێران له هه‌ولێر له‌گه‌ڵ عه‌بدولسه‌تار مه‌جید، وه‌زیری کشت و کاڵی هه‌رێمی کوردستان دیداری کرد.\nله‌م دیداره‌دا سه‌رکونسولی ئێران وتی: ئه‌م دیداره به ئاماده بوونی ڕه‌زا مه‌هدی، ئه‌ندازیاری ئێرانی به‌ڕێوه چوو که ئه‌ندامی به‌ڕێوه‌به‌رایه‌تی کۆمپانیای ڕێگا له ئێرانه، ئه‌و هه‌روه‌ها ڕاوێژکاری ئابووری ئێرانه له هه‌ولێر.\nعه‌بادی زیادی کرد: له‌م دیداره‌دا باسی کێشه و ئاسته‌نگه‌کانی به‌نداوی باسیره کرا. بڕیار وایه که لێژنه‌یه‌ک له لایه‌ن وه‌زاره‌تی کشت و کاڵی هه‌رێم و کۆمپانیای ڕێگای ئێران پێک بێت تاکوو به وردی له‌م کێشانه و ڕێکاره‌کانی چاره‌سه‌ر کردنی ئاسته‌نگه‌کان بکۆڵنه‌وه.\nئه‌م دیداره له بینای وه‌زاره‌تی کشت و کاڵی هه‌رێمی کوردستان له هه‌ولێر به‌ڕێوه چوو.\nشایانی باسه که کۆمپانیای ڕێگا له ئێران بریکاری دروست کردنی به‌نداوی باسیره له سلێمانین، به‌ڵام به هۆی دروست بوونی کێشه بۆ شوێنی دروست کردنی ئه‌م به‌نداوه، کاره‌کانی ڕاوه‌ستاوه و ئێسته بڕیار وایه که به‌نداوه‌که له شوێنێکی دیکه دروست بکرێت.


کۆمۆنیزمی کرێکاری و کێشەی حزب-18- … ئاسۆ کمال – Dengekan\nbyAso Kamal\tFebruary 16, 2020\tGeneral, Opinion, Slider\nبەشی ١٨ لە کتێبی “کێشەکانی کۆمۆنیزمی سەردەم” لە نوسینی ئاسۆ کمال\nدووەمیش؛ باسکردن لە کۆمۆنیزمی کرێکاری باسکردنە لە مێژووی چوار دەیەی چالاکی سیاسی ئێمە لە کوردستانی عێراق . دەمانەوێ دەرس و تەجروبە و تێگەیشتنی خۆمان لە کۆمۆنیزمی کرێکاری بخەینەڕوو تا بزانین کێشەکانی ئەم کۆمۆنیزمی سەردەمە لەچیدایە و سەرچاوەی بێ توانایی و لاوازی و کەم کاریگەری ئەم چالاکیە سیاسی و جەماوەریانەمان لە چیدابوە لە ململانێ لەگەڵ حزبە ناسیونالیستە سەرمایەدارەکانی کوردستاندا.\nلە پەیوەند بە کۆمۆنیزمی کرێکاریەوە لە ئێراندا ، ئێمە باسی مەسەلەیەک دەکەین کە پەیوەستە بە لێکۆڵینەوەکانی ئێمەوە ، کە ئەویش باسی حزبە. لێردەدا باسی دەوڵەت ناکەین چونکە ئەم کۆمۆنیزمە لە ئێران و عێراقدا بەدەسەڵات نەگەیشتوە، یان نەبوە بە بزوتنەوەیەکی جەماوەری کە مەسەلەی دەوڵەتی لە ئەجێندادابێت. هەربۆیە وەک لە باسی سۆشیال دیموکراتی و بەلشەفیزم باسی دەوڵەت و سیاسەت و کارەکانی ئەوانمان لە ئاستی کۆمەلآیەتی و جۆری دەوڵەتدا کرد لێرەدا جێگای باسی دەوڵەت لەئارانیە. تەنیا باسی جۆری ئەم حزبە و جێگای ئەم حزبە لە تێگەیشتنی مەنسور حیکمەتدا، کەکۆمۆنیزمی کرێکاری کە وەک کۆمەڵێک بیروبۆچونی تایبەت بە ئەو خۆی ناساندوە ،وە هەروەها پەیوەندی ئەم حزبە لەگەڵ چەپێک کە لە ئێراندایە دەکەین. چەپ واتە ئەو ڕیکخراو و گروپانەی لە نێو بزوتنەوەی کۆمۆنیستی ئێراندا بوون و دەوری بەکردەوە و چالاک بوو لەڕوخانی شادا، لە ڕیگەی مانگرتنە کرێکاریەکانەوە پەیوەندیان بە کرێکاران و شوراکانەوە لەکاتی شۆڕشی ئێراندا.\nمەنسور حیکمەت دوای سێ دەیە لەکۆنگرەى سێهەمدا لە ساڵی ٢٠٠٠دا دەڵێ:” هاوڕێیان ! ئێمە دەمانەوێت “حزبی سیاسی “پیک بهێنین و باوەڕتان بێت کە تائێستا پیکمان نەهێناوە، خەریکە پێکی دەهێنین.. ئێمە دەبێت یەک ” حزبی سیاسی”دروست بکەین. حزبی سیاسی کلیلی مەسەلەکەیە.”.. ” بەبڕوای من لەم ڕێڕەودا زۆر چوینەتە پێشەوە ، دەوریەک کە ئێمە لەچەپى تائێستامان گرتوە زۆرە. بەداخەوە هێشتا زیاتر لەوان نزیکترین. هێشتا بەداخەوە زیاتر لەو چەپە نزیکترین تا لە ئەرکەکانمان.”*1\nکێشەی تێگەیشتنی کۆمۆنیزمی کرێکاری لە حزب و بێ توانایی لە دروستکردنی حزبی سیاسیدا، پێویستی بە لێکۆڵینەوەیە لە ڕێگەی شیتەڵکردنی پرۆسەی ٤٠ ساڵەی دروستکردن و جیابونەوەی حزب و گروپەکانی کۆمۆنیزمی کرێکاری و هەروەها پەیوەست کردنەوەی ئەم کێشەیە بە سەرچاوە مێژوویەکەی کێشەی کۆمۆنیزمی سەردەم، کە کۆمۆنیزمی کرێکاری بەشێکە لێی.\nحیکمەتیزم، یان “مارکسیزمی شۆڕشگێڕ”ی “یەکێتی تێکۆشەرانی کۆمۆنیست”، وەک یەکێک لەو گروپە چەپانەی ئێران، تێگەیشتنی لە شۆڕشی ئیران ئەوەبوو کە “چینی کرێکار ڕیزی سەربەخۆی خۆی ڕیک نەخست لەشۆڕشدا و لە گشتدا بە ملکەچی بۆ چینەکانی تر هاتە مەیدانی شۆڕشەوە” *3.\nلەبەرئەوەی حزب لەم تێگەیشتنەدا تەنیا “نوێنەری ڕیکخراوی کۆمۆنیزمە وەک ڕەوتێکی جیاواز و دیاریکراو لە بزوتنەوەی کرێکاریدا” * 5 .کەواتە سەربەخۆیی ئەم حزبە واتە سەربەخۆیی ڕەوتێکی جیاواز لە چینی کرێکاردا. تەنیا ئەم ڕەوتە دیاریکراوەش بە کۆمۆنیست ناسرا کە لەڕیگەی خەباتێکی ئایدیۆلۆژیەوە دەستی کرد بە “خۆجیاکردنەوەی تیۆریمان لەگەڵ پۆپۆلیزم هەبوو”6 .بەم شێوەیە ڕیزێک دروست بوو کە ، “ناسنامەیەکی سەربەخۆی هەبوو کە لە بزوتنەوەکەدا وەک ئاڵاهەڵگری خەبات دژی پۆپۆلیزم”7.\n“پرسیاری ئەوەی ئایا ڕاستیەکی ئۆبژەکتیڤ دەگەڕیندرێتەوە سەر بیرکردنەوەی مرۆڤ ، پرسیاری تیۆر نیە بەڵکو پرسیارێکی پراتیکیە”*10.\n*10مارکس ،تێزەکانی فیورباخ، تێزی ٢. https://www.marxists.org/archive/marx/works/1845/theses/theses.htm\nبۆ خوێندنەوەی کتێبەکە کلیکی ئێرەبکەن ……\nPrevious ئامانجی خۆپێشاندەران بۆ بوو بە سیاسی … پارێزەر/ لوقمان مصطفی صالح\nNext گفتوگۆی كۆیله‌و خاوه‌نه‌كه‌ی … و : نه‌ژاد عزیز سورمێ


کوردپرێس :: Kurdpress News Aganecy - گوشاری ئێران، ئه‌مه‌ریکا و تورکیا له‌سه‌ر پارتی دیموکراتی کوردستان بۆ وه‌دواخستنه‌وه‌ی ڕیفڕاندۆم\n1438 24 ذی‌القعده / Friday, August 18, 2017 / ۱۳۹۶ جمعه ۲۷ مرداد\n500 هێزی بیانی ته‌ڤلی هێزه کوردییه‌کانی سووریا بوون\nCHP گڵۆپی سه‌وز نیشان ده‌دات بۆ هاوپه‌یمانێتی له‌گه‌ڵ HDP\nباشیک لە گشتپرسیدا بەشداری دەکات\nپاش داخرانی کانگای زێڕی "زێڕشۆران"ی تێکاب 120 کرێکار بێکار کراون\nسه‌رۆک کۆماری فه‌ڕه‌نسا داوای ئازادکردنی به‌په‌له‌ی ڕۆژنامه‌وانی فه‌ڕه‌نسیی زیندانی‌کراو له تورکیا ده‌کات\nپڕۆفسۆر ده‌یڤید ڕۆمانۆ له لێدوانێک بۆ کوردپرێس:\nگوشاری ئێران، ئه‌مه‌ریکا و تورکیا له‌سه‌ر پارتی دیموکراتی کوردستان بۆ وه‌دواخستنه‌وه‌ی ڕیفڕاندۆم\nبه‌شی جیهان- پڕۆفسۆری زانسته سیاسییه‌کانی زانستگای ویلایه‌تیی میسووری ده‌ڵێت: وڵاتانی ئێران و ئه‌مه‌ریکا و تورکیا پارتی دیموکراتی کوردستانیان خستۆته فشاره‌وه تاوه‌کوو جارێ باسی به‌ڕێوه‌بردنی ڕیفڕاندۆمی سه‌ربه‌خۆیی بخاته دواوه.\nهه‌واڵده‌ریی کوردپرێس له‌مدواییانه‌دا هه‌وڵی داوه پرسی جۆراوجۆری کورد له ڕۆژهه‌ڵاتی ناڤین به هاوکاریی مامۆستایانی زانستگا و توێژه‌رانی پرسه‌کانی کورد بخاته به‌ر تاوتوێ و لێکۆڵینه‌وه. ئه‌مجاره‌شیان پڕۆفسۆر ده‌یڤید ڕۆمانۆ مامۆستای زانسته سیاسییه‌کانی زانستگای ویلایه‌تیی میسووری له ئه‌مه‌ریکا و سه‌رۆکی کورسیی Thomas G. Strongی ڕۆژهه‌ڵاتی ناڤین له‌و زانستگایه له لێدوانێک بۆ کوردپرێس هه‌ندێک بابه‌تی داوه‌ته به‌ر شیکاری که بریتین له سه‌ربه‌خۆیی کورده‌کانی عێراق و ئاینده‌ی کورده‌کانی تورکیا و سووریا. دوکتۆر ڕۆمانۆ پسپۆری باڵای ده‌ڤه‌ری پرسه‌کانی کورده و کتێبێکی بڵاو کردۆته‌وه به ناوی "بزووتنه‌وه نه‌ته‌وه‌خوازییه‌کانی کورد". ئه‌و بڕوای وایه ده‌وڵه‌تی نوێی ئه‌مه‌ریکا له کورده‌کانی عێراق و سووریا پشتگیری ده‌کات. له ڕوانگه‌ی دوکتۆر ڕۆمانۆوه پێشێلکاری مافی کورده‌کانی تورکیا گه‌یشتۆته ئاستێکی به‌رز و ئه‌نقه‌ره به شێوه‌ی سه‌ربازی ناتوانێت شکست به PKKیه‌ک بهێنێت که زیاتر له هه‌موو کاتێک چه‌کی له‌ده‌ستدایه و کێشه‌ی کورده‌کان چاره‌سه‌ر بکات. مامۆستای زانسته سیاسییه‌کانی زانستگای میسووری له‌و بڕوایه‌دایه وڵاتانی ئێران، ئه‌مه‌ریکا و تورکیا پارتی دیموکراتی کوردستان (پارتی)یان خستۆته ژێر گوشار تاوه‌کوو جارێ واز له به‌ڕێوه‌بردنی ڕیفڕاندۆمی سه‌ربه‌خۆیی بۆ کوردستان بهێنێت.\nده‌قی لێدوانه‌که‌ی کوردپرێس له‌گه‌ڵ دوکتۆر ده‌یڤید ڕۆمانۆ:\n* کوردپرێس: وادیاره دوناڵد تره‌مپ سه‌رۆک کۆماری هه‌ڵبژێردراوی ویلایه‌ته یه‌کگرتووه‌کان له چاو ئۆباما پێوه‌ندییه‌کی باشتری له‌گه‌ڵ ڕووسیا ده‌بێت هه‌ر بۆیه‌ش پێتان وایه تره‌مپ له ڕووسیا چ سیاسه‌تێک ده‌گرێته‌به‌ر؟ چه‌نده ئه‌و ئه‌گه‌ره هه‌یه سووریا له به‌رژه‌وه‌ندیی ڕووسیا چۆڵ بکات؟\n- ده‌یڤید ڕۆمانۆ: پێموایه ئه‌گه‌ری زیاتر ئه‌وه‌یه که ئه‌مه‌ریکا ڕێژه‌ی هاوکارییه‌کانی له‌گه‌ڵ ڕووسیا له وڵاتی سووریا زیاتر ده‌کاته‌وه، به‌و واتایه پێکه‌وه دژ به داعش کار بکه‌ن و ئه‌مه‌ریکاش واز له پشتیوانیی سه‌ربزێوان و به‌رهه‌ڵستکارانی ده‌وڵه‌تی ئه‌سه‌د بهێنێت.\n* کوردپرێس: پشتگریی ئه‌مه‌ریکا له کورده‌کانی عێراق درێژه‌ی ده‌بێت؟ ئاستی ئه‌م پێوه‌ندیانه تا چ ڕاده‌یه‌ک ده‌بێت؟\n- ده‌یڤید ڕۆمانۆ: بڕوام وایه ده‌وڵه‌تی ئه‌مه‌ریکا به سه‌رۆکایه‌تی تره‌مپ درێژه به پشتیوانیی خۆی له کورده‌کانی سووریا و عێراق ده‌دات. ته‌نانه‌ت ڕه‌نگه ئه‌مه‌ریکای تره‌مپ و کابینه کۆمارخوازه‌که‌ی له سه‌ربه‌خۆیی کوردستان- ڕه‌نگه له قه‌باره‌ی کۆنفێدراسیۆن و زۆرتریش- پشتیوانی بکه‌ن. ئه‌گه‌رچی یه‌کێک له‌و که‌سانه‌ی که بڕیاره وه‌کوو ڕاوێژکاری ئاسایشی تره‌مپ چالاکی بنوێنێت له ڕۆژی هه‌ڵبژاردنه‌کاندا سه‌روتارێکی نووسی که له تورکیا لایه‌نگریی ده‌کرد، به‌ڵام که‌س نابێت ئه‌م وتاره به جیدی بگرێت. له ئاستی تاکه‌که‌سیدا، فیلن (ڕاوێژکاری ئاسایشی نه‌ته‌وه‌یی تره‌مپ له داهاتوودا) هه‌وڵ ده‌دات خۆی له تۆمه‌تی لۆبیگه‌ری بۆ تورکیا دوور باخاته‌وه و به گشتی وادیاره کۆمارخوازه‌کان هۆگری ئه‌وه‌ن گۆڕانکارییه‌کی به‌رچاو له ڕۆژهه‌ڵاتی ناڤیندا وه‌دی بێنن- گۆڕانکارییه‌ک که به دڵی زۆرینه‌ش نییه- و ئه‌م دۆخه‌ش دیامانێکی پێکهاتنی وڵاتێکی کوردیی تێدایه.\n* کوردپرێس: بیروڕای ئێوه سه‌باره‌ت به پشتیوانیی ڕووسیا له کورده‌کان، به تایبه‌ت کورده‌کانی سووریا و تورکیا چییه؟\n- ده‌یڤید ڕۆمانۆ: ئه‌مه مه‌ته‌ڵێکی گه‌وره‌یه، ڕووسیا یاریده‌ی ئه‌سه‌د ده‌دات. له هه‌مان کاتدا ده‌یهه‌وێ پێوه‌ندییه‌کانی له‌گه‌ڵ تورکیا باشتر بکات و کورده‌کانی سووریاش به ئامرازێکی باش ده‌زانێ. به ڕاستی دژواره بزانی له داهاتوودا چ ده‌که‌ن.\n* کوردپرێس: له ئێستادا قه‌یرانی ئابووری و ته‌نگه‌ژه‌ی سیاسی نێوان پارته‌کانی هه‌رێمی کوردستان بوونی هه‌یه، ئایا له‌م حاڵه‌ته‌دا گشتپرسی بۆ سه‌ربه‌خۆیی ئه‌نجام ده‌درێت؟ ڕوونتری بکه‌ینه‌وه ئایا کورده‌کانی عێراق ده‌ستیان ده‌گاته سه‌ربه‌خۆیی؟\n- ده‌یڤید ڕۆمانۆ: بۆچوونی من ئه‌وه‌یه گشتپرسی بۆ سه‌ربه‌خۆیی هێنده گرینگه که هه‌موو پارته کوردییه‌کان ناچار ده‌کات هه‌ڵوێستی خۆیان له‌مباره‌وه ڕوون بکه‌نه‌وه و هه‌وڵی کورده‌کان بۆ سه‌ربه‌خۆیی به‌هێزتر ده‌کاته‌وه چوونکه لێمان ڕوونه به‌شێکی زۆری جه‌ماوه‌ری هه‌رێمی کوردستان خوازیاری سه‌ربه‌خۆیین. سه‌ره‌ڕای ئه‌مانه جوان دیاره تاران، واشنتۆن و ئه‌نقه‌ره به شێوه‌یه‌کی نادیار گوشاریان خستۆته سه‌ر پارتی دیموکراتی کوردستان تا جارێ داوای گشتپرسی بۆ سه‌ربه‌خۆیی نه‌کات.\n* کوردپرێس: کورده‌کان ده‌توانن ناوچه‌کێشه‌له‌سه‌ره‌کان له به‌غدا بسێننه‌وه؟ ئیمکانی پێکدادانی نێوان حکوومه‌تی هه‌رێمی کوردستان و به‌غدا له‌سه‌ر ناوچه کێشه‌له‌سه‌ره‌کان هه‌یه؟\n- ده‌یڤید ڕۆمانۆ: وه‌بزانم هیچکام له‌م دوو لایه‌نه هۆگری شه‌ڕ نین. ڕه‌نگه کورده‌کان بتوانن زۆربه‌ی ناوچه کێشه‌له‌سه‌ره‌کان کۆنتڕۆڵ بکه‌ن به‌ڵام ئه‌گه‌ر چه‌ند به‌شێکی ئه‌و ناوچانه بگه‌ڕێندرێنه‌وه بۆ به‌غدا ئه‌وکات ڕێککه‌وتن له‌گه‌ڵ عه‌بادی ئاسانتر ده‌بێت. عه‌بادی هه‌ندێک ڕکابه‌ری هه‌یه وه‌کوو نووری مالیکی و ناتوانێت به‌رامبه‌ر به‌وان لاوازی بنوێنێت. من واده‌زانم لای خۆیه‌وه پێی خۆشه ڕێککه‌وتنه‌که ئه‌نجام بدات به‌ڵام تواناکانی ئه‌ویش سنووردارن.\n* کوردپرێس: پێتانوایه هۆکاری ناکۆکییه‌کانی نێوان پارتی و PKK چین؟ کێشه‌ی سه‌ره‌کییان له چیدایه؟\n- ده‌یڤید ڕۆمانۆ: ئه‌ودووانه دوو بزووتنه‌وه‌ی ئێجگار جیاوازن. PKK له چاو پارتی خۆپارێزی دیموکراتی کوردستان سیاسه‌تێکی "پان کوردانه‌ی"تری هه‌یه. به‌م هۆیئه‌شه‌وه پارتی و PKK له‌سه‌ر ڕێبه‌رایه‌تی بزووتنه‌وه‌ی کوردستان به تایبه‌ت له عێراق و به شێوه‌یه‌کی سیمبۆلیکیش له دیکه‌ی شوێنه‌کان پێکه‌وه ڕکه‌به‌ری ده‌که‌ن. PKK له‌م به قسه و به کرده‌وه ڕه‌وایه‌تی پارتی له شوێنگه‌لێک وه‌کوو شه‌نگال له‌گه‌ڵ کێشه به‌ره‌وڕوو ده‌کات. پارتیش له‌لایه‌ن تورکیاوه به‌هۆی PKK که‌وتووه‌ته ژێر گوشار.\n* کوردپرێس: ئه‌مه‌ریکا له کورده‌کانی عێراق و سووریا دژ به داعش پشتیوانیی کردووه، پێتانوایه دوناڵد تره‌مپ به‌م سیاسه‌ته‌ی ئه‌مه‌ریکا درێژه ده‌دات و له کورده‌کان پشتیوانی ده‌کات؟\n- ده‌یڤید ڕۆمانۆ: وه‌ڵامدانه‌وه‌ی ئه‌م پرسیاره سه‌خته، ئه‌گه‌ر پێوه‌ندییه‌کانی نێوان ویلایه‌ته‌یه‌کگرتووه‌کان له‌گه‌ڵ تورکیا له سه‌رده‌می تره‌مپ و ئه‌ردۆغان ڕووه‌و خراپتربوون بڕوات، که من واده‌زانم هه‌ر واشی لێدێت، ڕه‌نگه ئه‌مه‌ریکا به شوێن جێگره‌وه‌یه‌ک بۆ ئینجرلیک بێت. کوردستانی عێراق یه‌کێکه له‌و شوێنانه.\n* کوردپرێس: ڕوانگه‌ی ئێوه سه‌باره‌ت به پێوه‌ندیی کورده‌کانی عێراق له‌گه‌ڵ ئێران و تورکیا له داهاتوودا چییه؟ ئه‌وه‌ش ده‌زانین که پارتی دیموکراتی کوردستان پێوه‌ندیه‌کی باشی له‌گه‌ڵ تورکیا هه‌یه به‌ڵام یه‌کێتی نیشتمانیی کوردستان (PUK) له هه‌ڵوێستی تورکیا سه‌باره‌ت به کورده‌کان به‌تایبه‌ت کورده‌کانی تورکیا و سووریا ره‌خنه‌ی هه‌یه.\n- ده‌یڤید ڕۆمانۆ: بۆ حکوومه‌تی هه‌رێمی کوردستان بۆی گرینگه پێوه‌ندیه‌کی باش و گونجاوی له‌گه‌ڵ تورکیا و ئێران هه‌بێت. هه‌ر له مێژه‌وه پارتی به تورکیا نزیکتر بووه و یه‌کێتی پێوه‌ندیه‌کی باشتری له‌گه‌ڵ ئێران بووه. که ئاوڕ له ناوچه‌ی ژێر کۆنتڕۆڵی هه‌ر دوو پارته‌که ده‌ده‌ینه‌وه. له‌وانه‌یه جواگرافیا وه‌ڵامی پرسیاره‌که‌مان بداته‌وه. چالاک کردنه‌وه‌ی په‌رله‌مانی کوردستان له‌م بواره‌دا یاریده‌دات چوونکه په‌رله‌مان ڕێگایه‌کی ئاشتیخوازانه ده‌خاته به‌رده‌م ئێران و تورکیا تا بۆ یه‌که‌مایه‌تییه‌کانی خۆیان له ڕێگای پارته سیاسییه‌کانی کورده‌وه لۆبیگه‌ری بکه‌ن.\n* کوردپرێس: به ڕای ئێوه کورده‌کانی سووریا ده‌ستیان ده‌گاته سه‌ربه‌خۆیی یان خۆ دۆخه‌که‌یان به شێوه‌یه‌کی دیکه ده‌بێت؟\n- ده‌یڤید ڕۆمانۆ: به ڕای من لانیکه‌م بۆ چه‌ند ساڵ سیسته‌مێک هاوشێوه‌ی ئه‌م خۆبه‌ڕێوه‌به‌رییه‌ی ئێستایان به‌ده‌سته‌وه ده‌بێت و هه‌رچی ئه‌م دۆخه‌ش درێژه‌دارتر بێت ئه‌گه‌ری ئه‌وه که بیپارێزن زیاتر ده‌بێت- ڕێک وه‌کوو خۆبه‌ڕێوه‌به‌رییه‌که‌ی کوردستانی عێراق که له ئاکامدا بوویه واقعیه‌تێک. ئه‌ڵبه‌ت هاوسه‌نگیی ده‌سه‌ڵات له سووریا نه پرسی زۆر به‌سراوه‌ته‌وه و سه‌ربه‌خۆییه‌که‌یان له‌رزۆک ده‌بێت و له داهاتوودا له‌به‌ر مه‌ترسیدان.\n* کوردپرێس: ئه‌مه‌ریکا چۆن ده‌توانێت له ته‌شه‌نه‌کانی نێوان تورکیا و کورده‌کانی سووریا ڕۆڵی هه‌بێت. له حاڵێکدا که تورکیا شه‌ریکی ئه‌مه‌ریکا و کورده‌کانیش هێزێکی گرینگی به‌ره‌نگاربوونه‌وه له‌گه‌ڵ داعشن؟\n- ده‌یڤید ڕۆمانۆ: زۆر به سه‌ختی. له ئێستادا هێزه‌کانی پارتی یه‌کێتیی دیموکراتیک (PYD) و تورکیا ناو به ناو تێکهه‌ڵده‌چن. ئه‌گه‌ری ئه‌وه هه‌یه که ڕێگایه بۆ ڕاپه‌ڕاندنی ئه‌م کاره دژواره نه‌بێت. تورکیا وازی له دانووستان له‌گه‌ڵ PKK هێناوه و وێده‌چێت چیدی دانووستان نه‌کات. له‌و ڕووه‌وه که PKK و PYD پێوه‌ندیی چاکیان پێکه‌وه هه‌یه تورکیا پارتی یه‌کێتیی دیموکراتیک به هه‌ڕه‌شه‌یه‌کی مه‌ترسیدار ده‌زانێت. له هه‌مان کاتدا PYD ناتوانێت هیچ داواکارییه‌کی تورکیا دابین بکات چوونکوو سه‌رجه‌م ئه‌م داواکارییانه به مانای سڕینه‌وه‌ی PYDیه. ئه‌گه‌ری ئه‌وه هه‌یه که ئه‌مه‌ریکا له پشت درگا داخراوه‌کان هه‌ندێک خاڵی پۆزه‌تیڤ بۆ تورکیا ته‌رخان بکات له به‌ر ئه‌وه‌ی تورکیا هه‌وڵه‌کانی دژ به PYD بوه‌ستێنێت به‌ڵام دڵنیا نیم واشنتۆن بتوانێت هه‌وڵێک دژ به تورکیا ئه‌نجام بدات. بۆ نموونه واشنتۆن ده‌توانێت هه‌ڕه‌شه‌ی ئه‌وه له تورکیا بکات که ئه‌گه‌ر هه‌وڵه‌کانی دژ به PYD نه‌وه‌ستێنێت ئه‌وا چه‌کی زیاتر له لایه‌ن ئه‌مه‌ریکاوه ده‌گاته ئه‌و پارته.\n* کوردپرێس: به ڕای ئێوه ده‌سه‌ڵاته‌کانی جیهان و وڵاتێک وه‌کوو تورکیا، ئێران، عێراق و سووریا له‌سه‌ر گۆڕانی سنووره‌کان و دامه‌زراندنی وڵاتی نوێ ڕێده‌که‌ون؟\n- ده‌یڤید ڕۆمانۆ: نه‌خێر. ئه‌وان هه‌رگیز له‌سه‌ر ئه‌و پرسه ڕێکناکه‌ون به‌ڵام ئه‌گه‌ری ئه‌وه هه‌یه که به‌هۆی نه‌بوونی بژارده‌ی زیاتره‌وه له‌سه‌ر ئه‌وه‌ش ڕێکبکه‌ون. لێره‌دا ته‌نیا هه‌ڵاوێر به‌غدایه. کورده‌کان ده‌توانن له‌سه‌ر جیابوونه‌وه له به‌غدا دانووستان بکه‌ن و له‌و حاڵه‌ته‌دا وڵاتانی تر هیچ چاره‌یه‌کیان نابێت و ده‌بێت له‌گه‌ڵ ئه‌و پرسه‌دا هاوڕا بن.\n* کوردپرێس: کۆتایی هاتنی ته‌شه‌نه‌ی نێوان تورکیا و PKK به خه‌یاڵدا دێت؟\n- ده‌یڤید ڕۆمانۆ: من پێم وا نییه ئه‌نقه‌ره له ڕێگای سه‌ربازییه‌وه بتوانێت کۆتایی به‌م پرسه بهێنێت. ئه‌وان ده‌توانن له هه‌موو شه‌ڕێک له‌گه‌ڵ PKK براوه بن به‌ڵام تا ئه‌و کاته‌ی PKK زیاتر له تورکیا حه‌ز له شه‌ڕ بکات تورکیا دۆڕاندوویه‌تی. حه‌زی PKK له شه‌ڕ له‌و ڕووه‌وه ده‌سه‌لمێت که سه‌ره‌ڕای بنه‌ما سسته‌کانی PKK له کۆتایی ساڵه‌کانی 1970 و چوار ده‌یه شۆڕشی درێژخایه‌ن، دووهه‌مین سوپای ناتۆ نه‌یتوانیوه یه‌ک جار بۆ هه‌میشه PKK له ناو به‌رێت. له لایه‌کیتره‌وه ئه‌گه‌ری ئه‌وه هه‌یه که تورکه‌کانی ئه‌نقه‌ره، ئه‌زمیر و ئه‌سته‌نبۆڵ به‌هۆی درێژه‌خایه‌نیی کێشه‌کانیان لۆمه‌ی ده‌وڵه‌ت بکه‌ن و داوای چاره‌سه‌رێکیتر بکه‌ن بۆ ئه‌و پرسه.\nمن هه‌روه‌ها پێم وایه تورکیا تووشی قه‌یرانی ئابووریی زیاتر ده‌بێت و به‌و بۆنه‌شه‌وه وێده‌چێت گوشاری زۆر له لایه‌نه‌کانیتره‌وه بخرێته‌سه‌ر تورکیا. سیاسه‌تی ده‌ره‌کیی تورکیا بووه‌ته‌هۆی تۆراندنی زۆرینه‌ی دۆسته متمانه‌پێکراوه‌کانی ئه‌و وڵاته.\nئه‌گه‌ر ئه‌م کێشانه درێژه‌یان هه‌بێت و ببێته‌هۆی پێکدادانی زیاتری دوو لایه‌ن، وێده‌چێت ئه‌م شه‌ڕه ناوخۆییه تێچووی زیاتری بۆ تورکیا هه‌بێت.\nباشترین حاڵه‌تی کۆتایی هاتنی ئه‌م شه‌ڕه ئه‌وه‌یه که PKK چه‌ک دابنێت و تورکیا دان به مافی خه‌ڵک و له‌وان کورده‌کاندا بنێت و هه‌لی پێدانی ئه‌و مافانه بڕه‌خسێنێت و ته‌نانه‌ت ڕێگا به ئه‌ندامانی پێشووی PKK بدات له سیسته‌می سیاسی و ئیداریدا به‌شداری بکه‌ن. له ماوه‌ی مانگی مارچی 2013ه‌وه تا جوونی 2015 به هیوابوون دۆخه‌که به‌و شێوازه بچێته پێشه‌وه. به‌ڵام به‌داخه‌وه وانه‌بوو و وێناش ناکرێت به‌م زووانه شتی وا ڕووبدات.\nله ئێستادا له تورکیا مافی تاکه‌که‌سی و مافه کۆمه‌ڵایه‌تییه‌کان که‌م بوونه‌ته‌وه و تا جێگایه‌ک داکشاوه له چه‌ندین ده‌یه بوو دۆخی وامان نه‌دیبوو ئه‌م دۆخه هه‌لی "شه‌ڕی چریکی"ی PKK ده‌ڕه‌خسێنێت و PKK زیاتر له هه‌موو کاتێک پڕچه‌ک بووه.\nکۆدی بابه‌ت: 66050 | به‌روار: ۱۳۹۵/۹/۲۱ | کاتژمێر: 10 : 5\nجەهەپە و هەدەپە لە هەڵبژاردنەکانی ٢٠١٩ هاوپەیمان دەبن\nئێران بە پێچەوانەی تورکیا خۆدەبوێرێت لە هۆشداری جیدی دان بە هەرێمی کوردستان\nدیداری سەردار باقری لە گەڵ سەرۆک کۆمار، وەزیری بەرگری و سەرۆکی میتی تورکیا\n9 رۆژنامەنووسی تورک بە تۆمەتی هاوکاریی بزووتنەوەی گولەن زیندانی کران\nڕێوڕەسمی بەرزڕاگرتنی ساڵوەگەڕی ئازاد کردنەوەی شاری پاوه بەڕێوه چوو\nپیلانی ئەمریکایی "سەربەخۆیی هەرێمی کوردستان" جێبەجێ نابێت\nئێران تاکه هێزێکه که بۆته هەڕەشه بۆ سەر بەرژەوەندییەکانی ئەمریکا لە رۆژهەڵاتی ناڤین\nسەرەڕای گفتوگۆی شاندی کوردی لە بەغدا، ڕیفراندۆم لە کاتی خۆیدا بەڕێوەدەچێت\nلە سەدا ٥٠ی زێڕی ئێران لە کوردستان بەرهەم دێت\nڕێککه‌وتننامه‌ی هاوکاریی گومرگی له‌گه‌ڵ تورکیا تازه ناکه‌ینه‌وه\nهه‌وڵ بۆ پێکهێنانی لیژنه‌یێکی دژ به ڕیفراندۆم و ناردنیان بۆ به‌غدا\nهۆشداری کارناسان له‌باره‌ی پاشهاته‌کانی به‌ڕێوه‌چوونی ڕیفراندۆم له‌سه‌ر په‌یوه‌ندییه‌کانی هەرێم و تورکیا\nڕوانگه‌ی هه‌رێمی کوردستان له‌باره‌ی سه‌ربه‌خۆییەوە خه‌سار له سه‌قامگیریی هه‌موو ناوچه‌که ده‌دات\nبنه‌مای به‌رنامه‌ی من له‌م وه‌زاره‌ته‌دا زانست و توێژینه‌وه ده‌بێت


گووگڵ نوێکردنەوەى وێبگەڕى کرۆم بۆ وەشانى ئەندرۆید٤،٠ ڕادەگرێت – کەی ئای تی ئێن\nئەندرۆید 4, ئازار 2015\nکۆمپانیاى گووگڵ دوێنێ ڕایگەیاند کە نوێکردنەوەى وێبگەڕى کڕۆم بۆ وەشانى ئەندرۆید ٤،٠ (ئایس کرێم ساندویچ) دەوەستێنێت و چیتر نوێکردنەوەى بۆ نانێرێت، کە تەنەمەنى ئەو وەشانەى ئەندرۆید نزیکەى چوار ساڵە.\nکۆمپانیاکە لە پێگەى فەرمى خۆى ئەوەى خستۆتەڕوو کە تا ئێستا ٢٤ نوێکردنەوەى ئەو وێبگەڕەى بۆ ئەندرۆید ٤،٠ ناردووە. هەروەها ئەوەى ڕوونکردەوە کە کۆتا وەشان کە بۆ ئەندرۆید ٤،٠ بچێت بریتیە لە وەشانى “Chrome 42”\nهۆکارى ئەوەشى گەڕاندەوە بۆ ئەو جیاوازى و بەرەوپێشچوونە مۆدێرن و هاوچەرخانەى ئامێرەکانى تەکنەلۆژیا و ئەو وەشانە کۆنەى ئەندرۆید.\nوە هەروەها ڕێژەى ئەو ئامێرە هۆشمەندانەى کەبە وەشانى ئەندرۆید ٤،٠ کاردەکەن بریتیە لە %٥،٩ کە لە نوێترین سەرژمێرى گووگل بۆ ڕێژەى ئەو ئامێرە هۆشمەندانەى کە بە وەشانەکانى ئەندرۆید کاردەکەن خراوەتە ڕوو.\nوێبگەڕى کڕۆم ئەو کردارە لەسەر ئەو بەکارهێنەرانە ئەنجام دەدات کە تا ئێستا کار بە وەشانە کۆنەکەى ئەندرۆید ٤،٠ دەکەن. لەو کاتەى ئەو کردارە جێبەجێ دەکرێت ئەو بەکارهێنەرانە چیتر ناتوانن وێبگەڕە کرۆمەکەیان بۆ بەرزتر لە وەشانى ٤٢ نوێبکەنەوە.\nتاگەکان ئەپڵیکەیشن ئەندرۆید موبایل هۆشمەند


رۆژهەلات و "سیاسەتی ساندویچ" - بهزاد خوشحالی\nتوسط بهزاد خوشحالی April 27, 2019 April 28, 2019 1951\nلانیکەم له شۆرشی گەلانی ئیران تا ئێستا، هەموو پارچەکانی کوردستان، له خزمەت بەرژەوەندی خۆیان دا، مامەلەی رۆژهەلاتیان کردووه و هەر جارێک و بۆ مەبەستێک، پارچەیەک لە جەستەی ئەم بەشەی نیشتمانیان، پیشکەش به داگیرکەری ئێرانی کردووه. هەر جاره و بیانویەک و پاساویک و بەگشتی شتێکیان پی بووه که ئەو پارچه گوشته خواردووه، بکەن به بەزی نیو شانیان.\nکوردی روژهەلات و ئەم بەشه له نیشتمان، هەمیشه حوکمی ساندویچیکی بووه که هاونیشتمانیانی پارچەکانی دیکه، قەپێکی لێبگرن و دوای پاساو و بیانوو هاوردنەوه، دەستیشی بو بکێشن که گوایه رۆژهەلاتی وا بوون و وابوون و ئاوان. هەنووکه وایلێهاتووه که هەم کوردی پارچەکانی ترو هەم رۆژهەلاتیش بۆ خۆی بەم بروا هاوبەشه گەیشتوون که مەگەر ئیراد چییه؟ با هەرکاتێک بۆ مامەله کرا و بۆ مامەله بوو، بیانخوین و بمانخون.\nسەرەرای هه موو ئەم نەهامەتیانه، شوناسی کورد له رۆژهەلاتی کوردستان، هەنگاوبه هەنگاو، قۆناغەکانی بەرەو لووتکه بریوەو هەنووکه گەیشتووته ئاستی “شوناسی به بەرنامه”. کوردی رۆژهەلات، له کاتێک دا، خۆی بۆ سەربەخۆیی تەیار کردووه که هێشتا له پارچەکانی تر، بو به رەچەلەک ئێرانی بوونی کورد، فەلسەفه و زانست دەتاشن و وەک “برادر عزیز مهربان” ناویان دەبەن.\nرۆژهەلات، قۆناغی گوشت خواردن و پیشه شکاندن بە دەستی پارچەکانی تریشی تیپەراندووه و ئەگەرچی، ئەم رۆژانه، دیسان فیلی برادەران، یادی هیندستانی کردووه و ئەمجاره، ئیرادەیان کردووه گشت ساندویچەکه، به یەکجاری قووت بکه ن، بەلام دلنیام ئەو تیکەیه گەورەتره لەوەی بۆ ئەم قوته برسیانه بخوردرێت.\nگلەییم لەوان نییه بەلام ئەوەی من دەترسێنیت، کومه لێک رێبەرو حیزبی خۆمانه، که ئەوانیش برادەران ئاسایی، کەوتوونەته مامله ی رۆژهەلات و مافی نەتەوەو هەر رۆژەو به بیانویەک و شەوانەش بە پاساوێک، بازرگانی به شوناسی بەرنامەداری رۆژهەلات دەکەن. گوایه ئەوانیش پێیان ناخۆش نییه قەپێک لەو ساندویچه بگرن بەلکوو له داهاتووی خەیالی ئێرانێکی خەیالی دوای کۆماری ئیسلامی، پارچەیەکی تر لەو گۆشته، پیشکەش به فەرمانفەرمای تاران و “ولایات” بکەن.\nفارس وتەنی” عِرض خود می بری و زحمت ما می داری”.\nله دوای کۆماری ئیسلامی، ئێرانێک نامێنێت که بو نموونه کوردێک، ببێته وەزیروگزیرو بەرپرس و خاوەن شکۆی.\nپشت ببەستنەوه به نەتەوەکەتان له رۆژهەلات؛ سەروەری رۆژهەلات، گەورەیی ئێوەشی تێدایه. سەربەخۆخوازیشمان لێ مەکەن به عەیبه، خۆ خەریکن فێدرالیسمەکەش بکەن به تۆزی بانان….\nیەک: هیچکەس کیسه بۆ رۆژهەلات نەدووریت\nدوو: دیسکورسی نەتەوەیی له رۆژهەلات، له باری هزری وکومەلایەتی، ئەوەنده پێش کەوتووه که جارێک، بالای هیچ هیزولایەنێکی دیکە، نایگاتێ\nسێ: رۆژهەلات، نابێته پانتای ململانی هیچ هێزێکی پاوانخوازی کوردیی له داهاتوودا؛ ئاگاداری پلان و پیلانتان بن\nچوار: حیزبی رۆژهەلات، سەرەرای هەموو رەخنەکان، هەنووکەش، سامان و سەرمایەی سیاسی و رۆحیی جەماوەری رۆژهەلاتن\nپەنج: یارمەتی رۆژهەلات ئەدەن سەرسەروسەرچاو، بەلام ئەگەر هەوایی بوون، رۆژهەلات دانی کەسی لێ شین نابێت.\nشەشەم: شەرعییەت داماڵین له حیزبەکانی رۆژهەلاتیش به ئێوەمانان ناکرێت\nحەوت: رێز له سەروەری پارچەکانی تر بگرن با رێزتان بمێنێت. کوردستانی گەورە وا جوانە\nهەشت: رووم له هاورییانی روژهەلاتییه:\nکەم به هوی کێشەی حیزبی، یەکتر بێحورمەت و سووکایەتی بە یەکتر بکەن. تکایه گەورەتر بیر بکەنە وه….


👫 بەرزان ئەحمەد کوردە کەسایەتی\n📅 دەمێ تومارکرنێ Jun 1 2018 9:03PM\n👁 ئەڤ بابەتە 4,203 جار هاتیە دیتن\n... [ زێدە... 👁] ✖ ✖ 1 4 ✔ 82% ✍ هـ.ب. 1-6-2018 21:03:40\n📊 دهۆک: 11 کەس خەندقینە ئامار و راپرسیا\n📅 دەمێ تومارکرنێ Jun 1 2018 4:35PM\n👁 ئەڤ بابەتە 1,347 جار هاتیە دیتن\nدواڕۆژ، رەڤەند گوهەرزی دماوێ پێنج هەیڤێن دەربازبو [ زێدە... 👁] ✖ ✖ ✖ 0 0 ✔ 81% ✍ هـ.ب. 1-6-2018 16:35:58\n📊 دەیان خێزانی چەکدارانی داعش لە کەمپێکی هەرێمی کوردستان داڵدەدراون ئامار و راپرسیا\n📅 دەمێ تومارکرنێ Jun 1 2018 9:19PM\n👁 ئەڤ بابەتە 2,239 جار هاتیە دیتن\nلە کەمپی حەسەن شام دەیان خێزانی چەکدارانی داعش داڵ [ زێدە... 👁] ✖ ✖ 0 0 ✔ 99% ✍ هـ.ب. 1-6-2018 21:19:23\n📊 زیاتر لە 50 هاووڵاتیی (ژن و پیاو) خەڵکی شاری بیجاڕ، لە ساڵی 2017، هەوڵی خۆکوژیان داوە ئامار و راپرسیا\n📅 دەمێ تومارکرنێ Jun 1 2018 11:07AM\nبەڕێوەبەری تۆڕی بێهداشت و دەرمانیی شاری بیجاڕ باسی [ زێدە... 👁] ✖ ✖ ✖ 0 0 ✔ 93% ✍ هـ.ب. 1-6-2018 11:07:41\n📊 سزاکانی واشنتن کەرتی نەوت و غازی ئێران پەکدەخات ئامار و راپرسیا\n📅 دەمێ تومارکرنێ Jun 1 2018 6:00PM\nنەوت یەکێک لە سەرچاوە سەرەکییەکانی داهاتی ئێرانە و [ زێدە... 👁] ✖ ✖ ✖ 0 0 ✔ 91% ✍ هـ.ب. 1-6-2018 18:00:20\n📊 سەرۆکی ژووری بازرگانی سلێمانی: پێویستە کارگەکانی تورکیا بێنە کوردستان ئامار و راپرسیا\n📅 دەمێ تومارکرنێ Jun 1 2018 9:13PM\nدواڕۆژ، زریان محەمەد سەرۆکی ژووری بازرگانی سلێمان [ زێدە... 👁] ✖ ✖ ✖ 0 0 ✔ 93% ✍ هـ.ب. 1-6-2018 21:13:14\n📝 سەڵاحەدین دەمیرتاش پەیامێکی بۆ بەکارهێنەرانی واتسئەپ نارد! بەلگەنامە\n📅 دەمێ تومارکرنێ Jun 1 2018 8:46PM\nدەقی پەیامی سەڵاحەدین دەمیرتاش: (سڵاو هەڤاڵانی هێ [ زێدە... 👁] ✖ ✖ 1 0 ✔ 99% ✍ هـ.ب. 1-6-2018 20:46:52\n👫 عوسمان بانيمارانی کەسایەتی\n📅 دەمێ تومارکرنێ Jun 5 2018 4:56PM\n👁 ئەڤ بابەتە 6,780 جار هاتیە دیتن\nناوی تەواوی (عوسمان عەبدوڵڵا قادر عەبدوڵڵا ڕەسوڵ)ە [ زێدە... 👁] ✖ ✖ 3 3 ✔ 99% ✍ ئـ.ئـ. 5-6-2018 16:56:56\n📝 هەپەگە ڕایگەیاند، لە باشووری کوردستان و جۆلەمێرگ-ی باکووری کوردستان دوێنێ گورزی توند لە هێزەکانی سوپای تورکیای داگیرکەر دراوە و لایەنی کەم 9 سەرباز کوژراون 01-06-2018 بەلگەنامە\n📅 دەمێ تومارکرنێ Jun 1 2018 2:59PM\nناوەندی ڕاگەیاندنی هێزەکانی پاراستنی گەل - هەپەگە [ زێدە... 👁] ✖ ✖ ✖ 0 0 ✔ 95% ✍ هـ.ب. 1-6-2018 14:59:52\n📝 ڕاگەیاندراوێک لە فراکسیۆنی پارتیەوە دەربارەی دواکەوتنی موچەی پێشمەرگە بۆ دوای جەژن بەلگەنامە\n📅 دەمێ تومارکرنێ Jun 1 2018 12:46PM\nفراکسیۆنی پارتی پێشمەرگە قارەمانەکان و هێزەکانی نا [ زێدە... 👁] ✖ ✖ ✖ 0 0 ✔ 97% ✍ هـ.ب. 1-6-2018 12:46:23


گەشتێکی پڕلە دڵتەنگیی بەناو زینداندا دەربارەی ڕۆمانی قاوغ\nباسی ئەو دۆزەخەیە کەبەدەستی مرۆڤ خۆی درووست کراوە.The Shellروایە القوقعە، ڕۆمانی قاوغ\nئەم ڕۆمانە سەفەریکی تاڵ وپڕ لە ئازارت پێدەکات بۆ ناو بەندیخانەی "تەدمور"ی سوریا، بەندیخانەیەک لە بیابان و دوور لە هەموو شتێک، لەناوەڕاستی چۆڵەوانی و بەتاڵاییەک هەزاران زیندانی لەناو ئەو زیندانەدایە، تروسکاییەکی ڕووناکی لێوە نابینرێت. بەندکراون بەبێ هیچ لێکۆڵینەوەو لێپرسینەوەیەک فڕێدراونەتە ناو ئەو شوێنە تەنگەوە.\nڕۆمانی قاوغ٢٥٢ لاپەڕەیە ٢٠٠٦ بەزمانی عەرەبی بڵاوبووەتەوە، پاشان لەلایەن وەرگێڕی بەریتانی پۆڵ ستارکی یەوە وەرگێڕدراوەتە سەرزمانی ئینگلیزی، لە نویسنی نوسەری عەرەبی چالاکوانی سیاسی یاخی چەپ و ئەثییەست مستەفا خەلیفەیە، باس لە ئەزمونی خۆی و بەندییەکانی تری ناو بەندیخانە دەکات، مستەفا خەلیفە نوسەرێکی یاخییە لەبەرانبەر سیستمێکی چەوسێنەرو داپڵۆسێنەرو تاسەر ئێسک خوێنڕێژو دکتاتۆر. ئەویش سیستمی ڕژێمی بەعسی سوریایە لەژێر دەسەڵاتی حافز ئەسەد.\nزیندان لەوڵاتە سەرکوتکەرەکان و لەژێر دەسەڵاتی دکتاتۆردا دروستکراوە، بۆسەندنەوەی بچوکترین مافی ئازادی لە مرۆڤ. دابڕانێکی جەستەیی مرۆڤە لە هەموو ئەوشتانەی تر کە لەدنیای دەرەوەدا هەن، نەبوونی هیچ بەرکەوتنێک لەگەڵ هیچ شتێکدا و بەهیچ جۆرێک. زیندان شوێنێکە بۆ تێکشکانی مرۆڤ و بەرگرتن بە پێشکەوتن و هەرجۆرە داهێنانێک.هەر لەزۆر کۆنەوە زیندان هەبوو، زەحمەتە مێژووی درووستبوونی بزانرێت، بەڵام پێش هەبوونی زیندان، دوورخستنەوەی زیندانی بوو بۆ شوێنکی زۆر دوور کە پێیان دەگوت مەنفا\nوەکو مەنفای سیبیریا لە وڵاتی ڕوسیا. شوێنێک بوو بۆ سزادانی تاوانکار بەهەرهۆکارێک بێت، یان تاوان بۆ درووستکراو بەبێ ئەنجامدانی هیچ جۆرە تاوانێک. زیندان لەوڵاتانی سەرکوتکەردا جگەلەوەی لەڕووی جەستەییەوە داتدەڕزێنێت، لەڕووی دەروونیشەوە دەتڕوخێنێت، لە هەموو کەسێکت دادەبڕێنێت. کاریگەری دەبێت بەسەر هەستەکانی مرۆڤدا، هەستەکانی بینین و بیستن و تامکردن و بۆنکردن و بەرکەوتن و بیرکرنەوە کە پەیوەندی زۆر قوڵیان بەدەروونەوە هەیە.\nلە ڕاستیداو لەو وڵاتانەی کە لەخەمی تاکەکانی ناو کۆمەڵگەدان، زیندان شوێنێکە بۆ ڕیفۆرم و دوورکەوتنەوە لە کاری نەشییاوو دووبارە گەڕانەوە بۆ ناو کۆمەڵگە وەکو کەسێکی کامڵ.\nزیندان لە دنیای مۆدێرن دا\nلەسەردەمی مۆدێرنەدا زیندان کەمێک گۆڕانی بەسەردا هات، ئەوەش تەنها دەولەمەندەکان سودمەندن لێی، لەبەرانبەر هەرچی تاوانێک کە دەیکەن دەتوانن بە بڕێک پارە ئازاد بکرێن،\nبۆ نمونە لێرە لە وڵاتی کەنەدا لە شاری تۆرۆنتۆ پۆلیسێک ٩ گوللەی نا بە گەنجێکی ئەرمەنی ١٧ ساڵانەوەو یەکسەر گیانی لەدەستدا، گەنجەکە بە ئەسڵ خەڵکی وڵاتی سوریا بوو، ناوی "سامی یتیم" بوو\nپۆلیسەکە توانیتی بە پارە ئازاد بکرێت. ئەنجامدانی تاوانەکە بەبەرچاوی خەڵک و کامیرەوە بوو.\nئەمەش لینکی کاتی ڕوودانی تاوانەکەیە لە یوتوب:\nڕیزبەندی توندوتیژترین زیندان لەجیهاندا\nزیندانی تەدمور ئەو زیندانەی کەنوسەر لەناویدا زیندانیی بوو، زیندانی تەدمور لەڕیزبەندی دووەمدایە لەنێوەندی ئەو بەندیخانانەی کە تابڵێی توندو تیژن و لەو جۆرە سزادانە لە هیچ زیندانێکی تردا بەو ئەندازەیە بوونی نەبووە، زیندانی تەدمور لە ١٩٦٦ درووستکراوە لە نزیک شاری تەدمور، لە٢٧ جوڵای ١٩٨٠ سەدان کەس لەناو ئەم زیندانەدا بە فەرمانی\nحافز ئەسەدی خوێنڕێژ سەربڕان بەتاوانی (اخوان مسلمین) ئەمەیە بێبەهاکردنی وتێکەڵکردنی دین لەگەڵ کاری سیاسی.\nلە ٣٠ ئایاری ٢٠١٥ بەندییەکانی ناو زیندانی تەدمور گوێزرانەوە بۆ زیندانی باڵونە زیندانی تەدمور لەلایەن ئیسلامییەکانەوە تەقێندرایەوە. زیندانی کارەدیرۆیە لە بەڕازیل لەڕیزبەندی یەکەمە لە ١٩٢٠ درووست کراوە، دووەمیان زیندانی تەدمورە لە سوریا، دوابەدوای ئەو لاسەبەنیتا لە ڤەنزویلا، زیندانی دیاربەکر لە خواروی تورکیا، زیندانی لاسانتی لەپاریس، زیندانی فلۆرانس لە کۆڵۆرادۆ-ئەمریکا، زیندانی کاتراز لە سانفرانسسکۆ لە ئەمریکا، زیندانی رایکرز ئایلەند لە نییویۆرک لە ئەمریکا. هەزاران زیندانی تر.\nکەسمان نییە ئەم زیندانانەمان نەبیستبێت قەسابخانەی موسڵ، زیندانی ئەمنی شیمالی یان قوات خاسەی کرکوک، زیندانی ئەبوغرێب، زیندانی ئاوشڤیتزی جولەکەکان لە پۆڵەندا.\nئەو نوسەرانەی لەناو زیندان نویسویانە\nکەم نین ئەو کەسانەی لەناو زیندان شیعروچیرۆک و یاداشتنامەو ڕۆمانیان نوسیوە، ئەو زیندانە سیاسییانەی کە بۆخۆیان بە فیعلی لەناو زیندان بوونەو بەتاوانی بەشداربوون لەکاری سیاسی گیراون و ئەزمونی ئەو مردنە لەسەرخۆو ئەو زیندانە تاریک وتاڵەیان کردووە. هەر چرکەیەکیان بە ساڵێک لێتێپەڕیوە.\nنمونەی نوسەرانی ناو زیندان و نوسینەکانیان\nئەدەبی زیندان ئەو ئەدەبەیە ، نوسەر لەشوێنێکدا کۆت وبەندە،ئەو شوێنە بەندیخانەیە، یاخود ماڵەکەی خۆیەتی لەوێدا بیرەوەرییەکانی و ئازارەکانی دەنوسێتەوە.\nشاعیر شەهید مەلا عەلی شیعری زیندان "برا دوورو خزم دوورو کەسم دوور بەنابەڵەد تەمەن دەمبا بەرەوژوور"\nئەنتۆنیۆ گرامشی - هەڵبژاردەی نامەکانی لەزیندان، عەبدوڵا ئۆجەلان، تێکۆشان ژیانمە ، سڵاڤۆی ژیژەک و نادیە سڵاوی هاوڕێیانە، نامەکانی ناو زیندان ، ، مارتن لوثەرکینگ - نامەکانی ناو زیندانی برمنگام ەوە "نیگرۆکان براتانن"\nنەوال سەعداوی - یاداشتەکانی ژنێکی زیندانی - بیرەوەرییەکانی ئانارشستێک - پیتەر کرۆپتکن ەوە، بیرەوەرییەکانی زیندانییەک -جەفری ئارچەر، گۆڤاری بەندییەتیم - جۆن سمث،، لە مردنەوە بۆ ژیان مومیا ئەبو جەمال. زیندانی دوورگە- کۆڵین فرەیکس، ژیانم سەمای هەتاومە- لەنەرد پەڵتییەر، ، شیعرەکانی زیندان- دیترچ بۆنهوفەر، ڕەگی شارستانییەت- - نێڵسن ماندێلا، زیندانییەکی بێناو، خانەیەکی بێژمارە - جاکۆبۆ تیمەرمان، نامۆیەک لەوڵاتەکەی خۆم ١٩٤٤ یاداشتەکانی ناو زیندان - هانس فەڵادە، دەرگا، بیست وشەش ساڵ کارکردنم لەناو زیندانەکانی کەنەدا- ڤێرن تبیدۆ، لەناو ماڵی مەیموندا، جۆن کەف کاتەکەم وەکو ئەفسەر لەناو زیندانی ئیرلەند - ، ئەنجڵا ئیڤان دەیڤد ئایا بەندیخانە ڕەهاییە؟ کەشینگ جیانگ- ژیانم لە زیندان، یاداشتەکانی سیاسییەکی یاخی چاینیزی، دیترچ بانهۆڤەر- نامەو کاغەز لەزیندانەوە،\nنیل سام ۆرث- ڕێگە نامۆکان: ژیانم وەکو ئەفسەری زیندان، وەڵتەر ڕاڵی نایت - مێژووی جیهان، لەپێنج کتێبدا،\nبۆبی ساندس - نوسینەکانی ناو زیندان، نگوجی وا ثۆنگۆ- پێشبڕکێ لەگەڵ شەیتان،\nکۆمەڵێک نوسەری تر کە زیندانی کراون بە هۆکاری جیاجیا لەوانە\nئۆسکار وایڵد، فییۆدۆر دستۆڤسکی- ماڵی مردن ، تۆماس مەڵۆری، کرستفر مەرڵۆوی، دەنیاڵ دیفۆی، مارکیس دو ساد، پۆڵ ڤارلەین، ئەدۆڵف هتلەر- کتێبی تێکۆشانم ، ئان پێری، چەستەر هایمس، ڕۆبەرت ڕۆتستین، ئەدوارد بەنکەر، ئەلمۆر لەنەرد، مارک براندن رید، نێڵسن ماندیلا -گفتۆگۆ لەگەڵ خۆمدا، شاعیری ئیتاڵی دانتی بۆگیری، عبدالرحمن منیف ڕۆمانی "خۆرهەڵاتی دەریای ناوەڕاست"، شاعیرو ئەدیبی سوری محمد ماغوط.\nمستەفا خەلیفە وڵاتی یەکەمی خۆی کە سوریا یە جێدەهێڵێت و دەچێت بۆ فەرەنسا، لە زانکوی پاریس بەشی سینەما دەخوێنێت، هەر لەوێ لەگەڵ کچێکی سوری یەکتر دەناسن و یەکتریان خۆشدەوێت، دوای دەرچوونی لە زانکۆ بڕیاردەدات بگەڕێتەوە بۆ سوریا ئەزمونی ئەوچەند ساڵەی خوێندنی گوازێتەوە بۆ وڵاتەکەی خۆی، کچەکە زۆر لێی دەپاڕێتەوە بۆ ئەوەی نەگەڕێتەوە، نوسەر هەر سوردەبێت لەسەر گەڕانەوەو دەڕوات، لە فڕۆکەخانەش کچەکە هەر لێی دەپاڕێتەوەو دەڵێت مەڕۆ، بەڵام ئەو هەر دەڕوات، کەدەگاتە فڕۆکەخانەی سوریا، بەتاوانی "اخوان المسلمین" دەیگرن و سیانزە ساڵ حوکمی بەسەردا دەسەپێنن، بەبێ ئەوەی هیچ تاوانێکی هەبێت. ١٣ ساڵ لەناو چوار دیواری بەندیخانەی تارێک وتابڵیی تاڵ وپڕ ئازارو دڵتەنگی بەسەردەبات.\nلەناو بەندیخانە،دوای ئەوەی کە بەو گەنجە دەڵێن تۆ "اخوان المسلمین" یت، ئەویش دەڵێت نا وانییە، من کەسێکی بێدینم وبڕوام بە هیچ دینێک نییە، موسڵمانەکانی ئەوێ هەموو ڕقیان لێیدەبێتەوە، لەناو بەندییەکان جیادەکرێتەوەو بەجیاو بەتەنها لەشوێنێک دادەنرێت.\nنوسەر پاش ئازادبوونی لەزیندان، بیرەوەرەی سیانزەساڵی ناو زیندانمان بۆ دەگێرێتەوە، نوسینەکەی خەیاڵی ئەو کاتانەی ناو زیندانە، نوسەر خەیاڵ و واقع، خودو بابەت تێهەڵکێش کردووە، تەکنیکی گێڕانەوەی نوسەر بەجۆرێکە خوێنەر ناتوانتێت دەست لەکتێبەکە هەڵبگرێت، خوێنەر پەلەیەتی بزانێت ڕووداو دوای ڕووداو چیتر بەدوایدا دێت، چیتر ڕوودەدەن.\nجۆری نوسینی ئەم رۆمانە لەو نوسینانەیە کە پرسیارت لا درووست دەکات، زیندان ئەو شوێنەیە کە تاوانکار سزای خۆ وەردەگرێت، ئەی کە سزاکەی تەواو کرد، دوای ئەوە چی؟ ئەی ئەوەی بێتاوان پەستێندراوەتە ناو ئەو دۆزەخەوەو ڕۆژانە سزا دەدرێت، باری دەروونی مرۆڤەکان چ گۆڕانێکی بەسەردا دێت؟ دەیان پرسیاری تر...\nسەدان زیندانی پەستێنراونەتە ژوورێکی تەسکەوە، لەسەرەوەش چاودێری دەکرێن، نابێت کەس لەگەڵ کەس قسەبکات و جوڵە بکات، چاودێریکەرەکانیش بۆخۆیان زیندانین، هەرچی کەسێک کەلەناو ئەو بەندیخانەیەیە خۆشی بەندییە.\nکیشەی بێ ئاوییان هەیە، لە تاوی تینویەتی دەم دەنێن بە بۆرییەکانەوە بۆ ئەوەی ئەگەر ئاوی تێدابێت هەڵیبمژن، ئەوەش دەبێتە هۆی بڵاوبوونەوەی نەخۆشی، زۆر جار دەمیان برینداردەبێت و خوێن جێدەمێنت بە بۆرییەکانەوە.\nبەشێک لە جۆری سزادانی ناو زیندانی تەدمور\nیەکەمجار بۆ ئازاردان بە گروپی جیاجیاو بە پێی جۆری کارەکان بانگ دەکراین\nقوتابیان بانگ دەکران و ئازار دەدران، پاشان ئەوانەی کە پلەی بەرزی سەربازییان هەبووە\nداوایان لێدەکرا چڵکاو بخۆنەوە، ئەوەی دەیخواردەو نایخواردەوە، لێی دەدرا تاکو گیانی لەدەست دەدا.\nجۆرێک ئازاردانیان هەبوو، بە دە تاکو دوانزە کەس کەسێک بە پاڵکەوتنەوە لەسەر دەستیان کە لەسەر پشت پاڵیاندەخست و بەرزیان دەکردەوە بۆ سەرەوەو دوای دەستیان لێبەردەدا بۆ سەرزەوییەک، پشتی دەشکا، یان سەری دەتەقی و دوایش گیانی لەدەست دەدا.\nمستەفا خەلیفە لەزمانی بەندییەکەوە دەڵێت:جارێکیان یەکێک لە بەرپرسی بەشەکان هات و وتی دەمت بکەوە، بەڵغەمێکی تفانە ناو دەممەوەو شەقێکی لە گونم دا ئەو شەقە بوو بەهۆی ئەوەی بەڵغەمەکە بە قوڕکمدا بچێتە خوارەوەو بواری تفانەوەیم نەبوو، بۆ هەتاهەتا بێزم لەخۆم دەکردەوە، چەند خۆم ئەشۆری و ئاوم ئەخواردەوە، هەر هەستم ئەکرد پیسم وپاک نابمەوە.\nباوکێک و سێ کوڕی لەگەڵمانا زیندانی بوون، هاتن لە باوکەکەیان پرسی یەکێک لە کوڕەکانت هەڵناواسین، کام لە کوڕەکانت هەڵدەبژێریت، هەر چەندە هەموویانی خۆش دەویست بەڵام وتی بچوکەکەیان ، بەڵام دوایی هەرسێکیان لە سێدارەدا، چ یاری کردنێکە بە ڕوحی مرۆڤەکان، چ سزایەکی دەروونییە، چ دڵڕەقییەک هەیە لەناو جەلادەکاندا، چ دڵ بەردییەکە!\nبەندییەک ئەقڵی لەدەست دابوو، هەمیشە بەتانییەکەی دەدات بەسەرخۆیدا، نەیدەویست هیچ شتێک ببینێت،\nجارێکیان بەردێک لەدیواری ژوورەکە بەربووەوە، منیش لەترسا چووم لەجێی خۆی داینێمەوە. بینیم ئەودیو دیوارەکە دیارە.\nمنیش خۆم وەکو ئەو بەندییە لێکرد کە ئەقڵی لەدەستدابوو، بەتانییەکەمم دەدا بەسەرماو لەکونەکەوە سەیری ئەودیوم دەکرد.\nجارێکیان بەندییەک لەبەشەکەی ئێمە مرد، یەکێک لەبەندییەکان وتی شەهید بوو، کە بەرپرسی بەشەکەمان گوێی لە وشەی شەهید بوو هات بەندییەکەی برد، لەکونەکەوە سەرم کرد، بەندییەکەی کوشت.\nوەکو کیسەڵ هەستم بەترس کرد، چوومەوە ناو قاوغەکەی خۆم ودانیشتم.\nلەبەندیخانەی سەحرا ئەگەر ژیان یەکسان بکرێت بەمردن. مردن سەلامەتترە.\nشەوی کرسمس زۆر دڵم تەنگ بوو، دەمگوت ئێستا خەڵک هەموو دڵخۆشن وئاهەنگ دەگێڕن، زۆر سەرمام بوو، سەرمای بیابان لەوادانییە، وەکو چەقۆ ئەتبڕێ بەتانییەکەم بەسەرخۆمدادا، خەیاڵم دەکرد لەناو ماڵێکی خۆشم مێزێک لەبەردەممەو پڕسەری لە خواردنی خۆش وخواردنەوەیە. بەرپرسی شوێنەکە هات وتی وەرنەدەرەوە، بەجوێن وپاڵنان هەموومانیان فڕێدایە دەرەوە، هاواریان دەکرد بەسەرماناو دەیانگوت ئێمە لەبەرئێوە لێرەین، ئەگەر ئێوە نەبوونایە ئێستا ئێمە لەئاهەنگ بووین.\nوتیان خۆتان ڕووت بکەنەوەو بووەستن ئەوەی بکەوتایە تێریان لێیدەدا، دەیانگوت باگەرمت بکەینەوە. زۆر دەترسام بکەوم، هەستم دەکرد ئەقڵم لەجەستەم جیادەبووەوە، کەوتم، کەوتنە گیانم زۆریان لێمدا. هەر لەنوکی پێمەوە تاکو تەوقی سەرم لەبەرئازار دەیبریسکاند، ئازارێک بەزمان وەسف ناکرێت، دوایی وتیان بچنە ژوورەوە.\nنوسەر لەچاوپێکەوتنێکدا دەڵێت ئەم هەموو زوڵمە، ئەم هەموو تاڵی و ئازارەی ژیان، ئەگەر خوایەک بوونی هەبێ بۆ پێش بەم نادادپەروەرییە ناگرێت؟ بۆ تەداخولێک ناکات؟\nهەموو سەرمان نزم و لەحاڵەتی ترسدا، چۆن هەموو بەندییەکان بەوجۆرەن!؟ هەر دەڵێی پێشتر مەشقمان پێکراوە.\nبڵێی یەکەم بەندی لەمێژوودا کێ بووبێت؟ بڵێی کێ بەندیخانەی دروستکردبێت، ئەبێ یەکەم بەندیخانە شێوەی چۆن بووبێت؟ بڵیی تەنها بەندییەک هەبووبێت بەتەنها لەیەک دنیادا، لەیەک زەمەندا؟!\nنەخۆشی "گەڕیی" بڵاوبووەوە، یەکەم کەس من گرتم، یەکێک لەبەندییەکان دکتۆربوو، هاتە پێشەوەو قسەی لەگەڵم کرد، یەکەمجارم بوو لەو چەند ساڵەی ناو بەندیخانە کەسێک سەیری ناوچاوەکانم بکات و قسەم لەگەڵ بکات، دڵخۆشییەکی پێبەخشیم کە وەسف ناکرێت. پێی گوتم مەیخورێنەو پاک ڕایگرە، چاک دەبیتەوە، ئیتر هەوڵمدا نەیخورێنم و هەمووڕۆژێکیش بەسابوون دەمشۆری چاک بوومەوە.\nنوسەر دەڵێت بڕوام بەو قسەیە هەیە کە دەڵێت. ئینسان یەکجار نامرێت. هەرچی جارێک کەسێکت یان هاوڕێیەکی نزیکت دەمرێت. پارچەیەک لەتۆ دەمرێت. ئەم زنجیرە مردنە گۆڕستانێک لەناختدا درووست دەکات. بەشەو دەرگای ئەوگۆڕستانە دەکرێتەوەو مردووەکان دێن لەخەو هەڵت دەستێنن و زڕخەوت دەکەن.\nمستەفا خەلیفە دوای سیانزەساڵ بەندییەتی و پاش ئازادبوونی لەزیندان ئەم ڕۆمانەی نوسیوە\nهەروەها دەڵێت هەست دەکەم لەناو زیندانێک دەرچووم و کەوتمە ناو زیندانێکی ترەوە، چونکە کەسەکان نامۆن بەمن، هاوڕێکانم لەدەستدا، هاوڕیی زۆر نزیکی خۆم پێم دەڵێت بمبورە ناتوانم سەردانت بکەم.\nبۆیە حەز بەتەنهایی دەکەم، حەزناکەم تێکەڵ بم، ڕقم لەناو قەرەباڵغییە.\nهەمیشە هەست دەکەم ئەوان دنیای خۆیان هەیەو منیش دنیای خۆم، یان هەر بەهیچ جۆرێک سەربەدنیای ئەوان نیم.\nبەسەر شەقامەکاندا، باخ و ڕێگەکاندا پیاسەدەکەم. خەڵکێکی زۆر لەدەوروبەرمن. بەڵام تێبینی دەموچاویان ناکەم. هەست دەکەم خەڵک بارستاییەکن لەوهەوایەی دەوروبەرم، هیج نابینم، مرۆڤ عادەتەن هەوا نابینێت.\nشتێک لەناخمدایە، خۆشی ڕەت دەکاتەوە، ڕەتی دەکاتەوە چونکە ناتوانێت.\nنوسەر لەشوێنێکی تردا دەڵێت:\nکە بەشەقامەکاندا ڕێدەکەم تەماشای دەموچاوی ئەو خەڵکە بێخەم و بێهەستە دەکەم، دەڵێم ئەم خەڵکە چۆن بەوجۆرە بیباکن، ئاگایان لەو دنیایەی ئەو دیو خۆیان نییە، ئەو دۆزەخەی کە دروستکراوە، ڕۆژانە سەدان کەس لەوێدا دەکوژرێن.\nئەو دۆزەخەیە کەبەدەستی مرۆڤ خۆی درووست کراوە


ئەزموونی زیندان لە شیعری نازم حیکمەتدا.\nو: جەلال ده‌باغ\nئەزمونی بەندیخانە لە شیعری نازم حیکمەتدا بنچینەییەو زۆربەی شیعرەکانی پڕن لە باسی بیرەوەریی زیندانەکان و تەنگپێهەڵچنینی چاودێری وڕاوودونانی پۆلیسی و دوورخستنەوە کە لە کەشکۆڵی وێژەیی و شیعریدا لەسەر وێژەی زیندانەکان دایڕشتوونەوە، بۆ نمونە وەک لە کتێبی "دەنگەکانی ویژدان" دا (تەلعەت شایب) باسی کردوون.\nکە زیندان لەناو دەروونماندا هەڵگرین.\nدڵم دەستدەکات بەلێدان.\nئەم وڵاتە وڵاتمانە.\nجوانترین دەریا ئەوەیە کەهێشتا بۆینەچووین\nئەوانەن کە هێشتا گەورە نەبوون\nئەو رۆژانەن کە هێشتا چاوەڕوانمانن\nئەو شیعرانەن کە هێشتا بۆمنەنووسیون..


بڕیارە دادگای پاکستان دانیشتنێکی تێهەڵچوونەوە بەڕێوەببات بۆ ئازادکردنی ئەو پزیشکەى کە هاوکاری ئەمریکییەکانی کرد بۆ دۆزینەوە و دواتر کوشتنی ئوسامە بن لادن، سەرۆکى ڕێکخراوی قاعیدە لە پاکستان.\nبەپێی ڕاپۆرتێکی کەناڵی بی بی سی، بڕیارە ئەمڕۆ چوارشەممە، 9ی تشرینی یەکەمی 2019، دادگای باڵای پیشاوەر تێهەڵچوونەوە بۆ دۆسیەى سزادانی شاکیل ئافریدی بکاتەوە، بۆ یەکەمجاریشە شاکیل لە دادگایەکی کراوەدا دەردەکەوێت.\nئەو هەرگیز بە فەرمی تۆمەتبارنەکراوە بە تێوەگلان لە ئۆپراسیۆنەکەى ساڵی 2011ی ئەمریکا بۆ دۆزینەوە و کوشتنی یەکێک لە هەرە داواکراوترین کەسەکان لە جیهاندا.\nبابەتى پەیوەندیدار: بۆچی ئوسامە بنلادن دەستبەجێ کوژرا و تەرمەکەشی خرایە ناو دەریاوە؟\nئەو هەمیشە ڕەتیدەکاتەوە دادگاییەکی دادپەروەرانە کرابێت و دەستگیرکردنەکەشی توڕەیی ئەمریکای بەدوای خۆیدا هێنا، تەنانەت بۆ هەر ساڵێک زیندانی ناوبراو، ئەمریکا یەک ملیۆن دۆلار لە بودجەی فیدڕاڵی لە هاوکاری پاکستان دەبڕێت.\nدۆناڵد ترەمپ لە بانگەشەی هەڵبژاردنیدا لە ساڵی 2016 بەڵێنیدا ئەگەر ببێتە سەرۆک لە “دوو خولەکدا” شاکیل ئافریدی ئازاد دەکات، بەڵام تائێستا نەیتوانیوە ئەو کارە بکات.\nهەرچەندە لە ئەمریکا دکتۆر ئافریدی بە پاڵەوان دەناسرێت، بەڵام لە پاکستان لای زۆربەى خەڵک وەک ناپاک دەبینرێت کە وڵاتەکەى توشی شەرمەزارییەکی زۆر کردووە.\nئەو بابەتە چەندین پرسیار لە شەقامی پاکستانی دروستکرد کە ئاخۆ چۆن سوپا و دەزگا هەواڵگرییەکانى ئەو وڵاتە ئاگایان لە بوونی بن لادن نەبووە لە وڵاتەکەیان.\nکەواتە شاکیل ئافریدی کێیە؟\nئافریدی پزیشکێکى باڵا بوو لە ناوچەى خیبری عەشایەریی، سەرۆکى خزمەتگوزارییە تەندروستییەکان بوو کە چاودێری چەند پڕۆگرامێکى کوتانی منداڵانی کردووە لە ناوچەکە کە ئەمریکییەکان ئەنجامیان داوە.\nوەک فەرمانبەرێکی حکومی، بەرنامەیەکی کوتانی هاوشێوەى دامەزراند لە شاری ئابودئاباد، ئەو شارەى کە بنلادنی لێ دەژیا و دواتر کوژرا.\nپلانی دەزگای هەواڵگریی ئەمریکی ئەوەبوو کە نمونەیەک لە خوێنی یەکێک لەو منداڵانەى دەستبکەوێت کە لە بینایەکی گەورەى ئابودئاباددا دەژی، چونکە تاقیکردنەوەی DNA دەیسەلمێنێت کە ئەو منداڵە خزم و کەسوکاری بن لادنە یاخود نا.\nدەوترێت یەکێک لە ستافەکەى ئافریدی سەردانی بیناکەى کردووە و نمونەیەکی لە خوێنی منداڵەکان وەرگرتووە، بەڵام هێشتا نازانرێت کە ئەو بابەتە هاوکاری ئەمریکییەکانی کردووە بن لادن بدۆزنەوە یاخود نا.\n20 ڕۆژ دوای کوژرانی بن لادن و لە 23ی ئایاری 2011، دکتۆر ئافریدی خرایە زیندان کە ئەو کاتە لە چلەکانى تەمەنیدا بوو.\nزانیاری کەم هەن لەبارەى ژیانى تایبەت ئافریدی، تەنها ئەوە نەبێت کە ساڵی 1990 کۆلێژی خیبری پزیشکی تەواو کردووە و لەدوای دەستگیرکردنیشی، خێزانەکەى دیار نەماون بەهۆی ترسیان لە گروپە چەکدارەکان.\nپێش خۆشاردنەوەیان، هاوسەرەکەى بەڕێوەبەری قوتابخانەیەکی حکومی بووە لە ئابودئاباد، سێ منداڵیان هەبووە، دوو کوڕ و کچێک.\nمانگی کانونی دووەمی 2012، بەرپرسانی ئەمریکا دانیاننا بەوەى ئافریدی کاری بۆ دەزگای هەواڵگری ئەمریکا کردووە، بەڵام زانیاری نییە لەبارەى ڕۆڵ و پۆستەکەى لەناو سی ئای ئەیدا.\nبەپێی لێکۆڵینەوە پاکستانییەکان، دکتۆر ئافریدی نەیزانیوە ئامانجی دەزگاری هەواڵگری ئەمریکا بۆ دۆزینەوەى بن لادن بووە کاتێک دەستیکردووە بە کارکردن لەگەڵیان.\nهەرچەندە سەرەتا بە ناپاکی تۆمەتبارکرا، بەڵام دواتر بە تۆمەتی پارەدارکردنی گروپێکی چەکدار بەناوی “لەشکری ئیسلام” خرایە زیندان و دادگا بە زیندانیکردنی بۆ ماوەى 33 ساڵ سزای دا بەڵام خێزانەکەى هەموو ئەو تۆمەتانە ڕەتدەکەنەوە.


ئاماری ئێزدییەکانی قوربانیی جەنایەتەکانی داعش - Mehr News Agency\nAP ١٤٠٠ Mordad ١٢ ١٠:٠٣\nNews Code 38498\nنووسینگەی کاروباری ئێزدییەکان ڕایگەیاند:\nئاماری ئێزدییەکانی قوربانیی جەنایەتەکانی داعش\nنووسینگەی کاروباری ئێزدییەکان لە ڕاگەیێندراوێکدا بە ڕاگەیاندنی دوایی ئاماری ئێزدییەکانی قوربانیی جەنایەتەکانی داعس لە عێراق، ئاماژەی کرد کە تا ئێستا 100 هەزار کەس لە ئیزدییەکان بۆ دەرەوەی عێراق کۆچیان کردووە.\nبە ڕاپۆرتی ئاژانسی هەواڵی مێهر، نووسینگەی شوێنگیری کردنی کاروباری ئێزدییە ڕفێندراوەکان لەلایەن داعشەوە لە ڕاگەیێندراوێکدا دوایین ئاماری ئێزدییەکانی قوربانیی جەنایەتەکانی داعشی هەر لە 3 ی ئووتی ساڵی 2014 ەوە تا ئێستا ڕاگەیاند.\nلە ئەو ڕاگەیێندراوەدا هاتووە کە ژمارەی ئیزدییەکانی دانیشتووی عێراق 550 هەزار کەس بووە کە لە ئەو ژمارەیە 360 هەزار کەسیان دوای هیرشی داعش بۆ شەنگال ئاوارە بووە و لە ئەو ژمارەیە 100 هەزار کەسیان بۆ دەرەوەی عێراق کۆچیان کردووە و بەس 150 هەزار ئێزدی گەڕاونەتەوە شوێنی ژیانی خۆیان.\nهەروەها ئاماژە کراوە کە ژمارەی ئەو ئێزدیانە کە بەهۆی جەنایەتەکانی داعشەوە گیانی خۆیان لەدەست داوە. هەزار و 293 کەسن و تا ئیستا 82 گۆڕی بەکۆمەڵ کە تەرمی ئێزدییەکانی تێدا بووە، لە شەنگال و دەڤەری دۆزراوەتەوە.\nبە گوێرەی ئەو ئامارە داعشییەکان 68 پەرستگە و شوێنی پیرۆزی ئێزدییەکانیان تەقاندووەتەوە و شەش هەزار و 417 ئێزدیش لە ڕەوتی هێرشی داعش بۆ شەنگال ڕفێندراون و دیل کراون.\nلە کۆی ئێزدیە ڕفێندراوەکانیش 3 هەزار و 548 کەسیان ژن و 2 هەزار و 689 کەسیان پیاو بوون و تا ئێستا هەزار و 206 ژن و 339 پیاوی ئێزدی لە دەستی داعس ئازاد بوون و تەرمی 104 ژنی ڕفێندراویش دۆزراوەتەوە و لە چارەنووسی پاشماوەکەشیان هیچ زانیاریەک لە بەردەست نییە.\nهێرشی داعش بۆ شەنگال


له‌لایه‌ن: محەمەد ڕزگار - به‌روار: 2021-01-21-23:38:00 - کۆدی بابەت: 1474\nــ لە شە‌ش مانگی یە‌كە‌مدا تە‌نھا شیری دایك و ھیچی تر ( نابێت شیری قوتوو، خواردن، شلە‌مە‌نیە‌كان، تە‌نانە‌ت قومێك ئاویش نابێت بدرێت بە كۆرپە).\nــ لە تە‌مە‌نی شە‌ش مانگیە‌وە خۆراكی بۆ زیاد دە‌كرێت بە‌ڵام شیرپێدانی سروشتی ھە‌ربە‌ردە‌وامە بە‌شە‌و و بە ڕۆژ.\nــ شیر پێدانی سروشتی بە‌ردە‌وامە تاكو تە‌مە‌نی ٢ ساڵی، چونكە بە‌شێكی زۆر گرنگە لە‌خۆراكی منداڵ.\nــ لە‌تە‌مە‌نی ٦ بۆ ١٢ مانگیە‌وە باشترە شیرپێدانی سروشتی ھە‌میشە پێش خۆراك بیدرێتێ.\nــ دوای تە‌مە‌نی ٦ مانگی پێویستە ساڵانە دووجار ڤایتامین (A) وە‌ربگرێت. ئە‌م چارە‌سە‌رە بە‌ردە‌وامە تاكو تە‌مە‌نی ٥ ساڵان (ڕاوێژ بە پەزیشكی پسپۆر بكرێت باشترە).\nتێبینی: ئە‌و خۆراكانە‌ی كە ئە‌م ڤیاتامینە‌ی زۆرە، گە‌لێك لە میوە و سە‌وزە‌كان، شیر و بە‌رھە‌مە‌كانی، ھێلكە، جگە‌ر، ماسی. ئە‌م ڤیتامینە زۆر گرنگە بۆ بە‌رگریگرتن لە نە‌خۆشی جگە لە بە‌ھێزكردنی بینین.\nــ لە‌و ماددە خۆراكت\nلە‌و ماددە خۆراكیانە‌ی كە دیسانە‌وە زۆر گرنگن بۆ ئە‌م تە‌مە‌ن لە‌بە‌ر ئە‌وە‌ی گە‌شە‌یان خێرایە‌و پێویستیان پێیە‌تی (ئاسن ویۆدە). دە‌كرێت ئە‌مانە‌ش لە‌ڕێگای خۆراكە پڕبە‌ھاكانی وە‌ك سە‌وزە‌ی ڕە‌نگ تێر و پاقلە‌مە‌نی و گۆشت و ھێلكە و دە‌ستبكە‌وێت.\nدە‌ستپێكردنی خۆراك لە كۆرپە‌دا\nــ سە‌رە‌تا بە خواردنە شلە‌كان دە‌ست پێبكە بە پێدانێ یە‌ك یان دوو كە‌وچكی چێشت سێژە‌مە لە ڕۆژێكدا، دواتر بڕ و جۆر و توندی یە‌كە‌ی لە‌سە‌رخۆ بە‌رە‌بە‌رە زیاد بكە.\nــ لە‌گە‌ڵ پێدانی خۆراكی تە‌واوكە‌ر شیری خۆتی بدە، با خۆراكە‌كە‌ی سە‌رە‌تا جۆری خۆراكی منداڵ زیاتر پێكھاتبێت لە دانە‌وێڵە‌ی ھاڕدراو بە‌شیرە‌وە ئامادە‌كرابێت و دواتر وردە وردە میوە و سە‌وزە‌ی ھاڕدراو یان كوڵاو، دوای ماوە‌یە‌ك دە‌ست بكە بە پێدانی ئە‌و خۆراكانە‌ی كە سە‌رچاوە‌كانیان گیانە‌وە‌رین لە‌وانە ھێلكە و گۆشت و پە‌نیر بە بڕی كە‌م و ژە‌می كە‌م.\nــ كۆرپە‌كە‌ت پێویستی بە خۆراكی ھە‌مە‌چە‌شن و جۆراو جۆر ھە‌یە.\nــ منداڵی ساوا بڕێكی زۆر كە‌می ڕۆن (چە‌وری) پێویستە، كە‌متر لە نیو كە‌وچكی چا لە ڕۆژێكدا.\nــ سە‌ردانی بە‌شی چاودێری گە‌شە‌ی منداڵ بكرێت بۆ چاودێری كێشی گونجاو لە‌گە‌ڵ تە‌مە‌نی. چونكە ناھاوسە‌نگی لە‌كێش بە‌دڵنیایە‌وە وادە‌كات كە پێویستی بە ڕاویژكردنی پسپۆری تە‌ندروستی ھە‌بێت لە‌بواری خۆراك.\nبابه‌ته په‌یوه‌ندیداره‌كان به : پێویستە دایكان چی بزانن سە‌بارە‌ت بە خۆراك پێدانی منداڵە‌كانیان؟\nگۆڕانی ڕەنگی شیری دایک\nکاریگەری نەخواردنی ژەمی بەیانی لەسەر منداڵ\nچۆنیەتی بڕینەوەی شیر لە منداڵ


کەژاڵ ئەحمەد بکەن بەوەزیری ڕۆشنبیری..! - ئاوێنه\nکەژاڵ ئەحمەد بکەن بەوەزیری ڕۆشنبیری..!\nبۆ کابینەی داهاتووی حکومەتی هەرێمی کوردستان؛ کەژاڵ ئەحمەد باشترین و گوناجاوترین و شیاوترین کاندیدە بۆ وەرگرتنی پۆستی وەزارەتی ڕۆشنبیری، کە هەم بە خانمبوونی؛ ڕوویەکی شارستانیی دەدات بە کابینەی نوێ، هەم کەسی شیاو بۆ شوێنی شیاوە. بەپێ ئەزموونی پڕ و دوورودرێژی؛ ئەو لە هەر کەسێکی تر باشتر دەتوانێت مامەڵەیەکی مەدەنیانە لەگەڵ میدیا و فەرهەنگ و کلتوری کوردیدا بکات. ئێستا کە دوای ١٠ ساڵ بێدەنگیی گەڕاوەتەوە و لە سلێمانییە؛ بۆ یەکێتی هیچ کەسێک لە دانانی کەژاڵ لە پۆستی ڕۆشنبیریدا ئاوەزمەندانەتر نییە. بۆ پارتی -کە وا دەردەکەوێ ئەمجارە دەیانەوێ سود لە کەسانی سەربەخۆ و تەکنۆکرات وەربگرن- کەژاڵ ئەحمەد شیاوی ئەوەیە تەکلیفی وەرگرتنی پۆستی وەزیری ڕۆشنبیری وەک ژنێک، وەک شاعیر و نووسەرێکی بەناوبانگ، وەک کەسایتییەکی سەربەخۆ لێ بکرێت.